Масжидларда жума намозини ўқишга 4 сентябрдан рухсат берилади\n11 апрел 2021, Тошкент вақти: 18:33\nЖорий йилнинг 5 сентябридан Ўзбекистонда диний ташкилотларда жамоавий ибодатларни (жума ва шанба-якшанбалик диний хизматлар) амалга оширишга изн берилади. Бу ҳақда Республика махсус комиссиясининг галдаги қарорида айтилган.\nКейинроқ махсус комиссия аъзоси, бош вазир ўринбосари Азиз Абдуҳакимов Kun.uz нашрига берган суҳбатида жума намозларини 4 сентябрдан, яъни шу ҳафтадан бошлаб амалга ошириш мумкин бўлишини билдирган.\nМахсус комиссия қарорига мувофиқ, диний объектларда жамоавий ибодатларни амалга ошириш чоғида қуйидаги қоидаларга риоя этилиши лозим:\nбино ва хоналарга, шунингдек, ҳаво айлантириш тизимига зарарсизлантириш анжомларини (ультрабинафша лампалар ва б.) ўрнатиш;\nРеспублика махсус комиссияси қарори билан келаётган шанбадан умумий овқатланиш объектлари (ресторан, кафе, ошхона, чойхона), томоша ва маданий-кўнгилочар объектлар (фақатгина театр ва кинотеатр), парклар ва истироҳат боғларидаги аттракционлар фаолиятига ҳам рухсат берилган. Қарорда таъкидланишича, мазкур объектларга ташриф буюрганлардан ҳам қатор санитария қоидаларига риоя этиш талаб этилади.


Уламоларга беодоблик қилган киши билан алоқа узиладими? | Azon.uz - Ахборот-таҳлилий портал\nУламоларга беодоблик қилган киши билан алоқа узиладими?\n06:00 10.04.2018 718\nСавол: Муҳтарам доктор Муҳаммад Саъид, сизга баъзи курсдошларимиз билиб-билмай беодоблик қилаётганини эшитяпмиз. Аллоҳ уларни ислоҳ қилсин. Биз эса сизни яхши кўрамиз. Шундай экан, улар билан алоқаларимизни узайликми? Нима қилайлик?\nЖавоб: Улар билан алоқангизни узманг. Улар учун Аллоҳга дуо қилинг.


ЮэСэМ Телеком ва МегаФон Ўзбекистон бозорига кириб келишмоқда - Ucell\nЎзбекистон хукумати Давлат активларини бошқариш агентлиги (ДАБА) орқали ҚКга Ucell телеком-операторининг 100% улушини топширмоқда. Россия томони Digital Holding ривожланиши учун 100 млн доллар миқдорида инвестиция, шу билан бирга USM’нинг шўъба корхоналари – CRPT Turon ва ICS Holding Uzbekistan киритмоқда.\n«Ўзбекистоннинг рақамли хизматлар бозорида етакчи иштирокчини яратиш ҳам МегаФон, ҳам МДҲ ва Шарқий Европа ҳудуди технологик лидерни барпо этаётган «ЮэСэМ Телеком» стратегияларига мос келади. Ишончимиз комилки, МегаФон, Салоҳиятли технологияларни ривожлантириш маркази ва «ИКС Холдинг»нинг рақамли лойиҳаларни амалга оширишдаги кўп йиллик экспертизаси Ўзбекистондаги соҳанинг энг йирик иштирокчисини ривожлантиришга кўмаклашади», – дейди «ЮэСэМ Телеком» бош директори Иван Стрешинский.\n«Рақамли хизматлар истеъмоли нуқтаи назаридан Ўзбекистон МДҲнинг энг салоҳиятли бозорларидан, у сўнгги 10 йил ичида мобил алоқа абонентларининг уч баравардан кўп ўсишини намойиш этган бўлсада, ҳали ҳануз тўйинишдан йироқ. Биз 2021−йил давомида Ucell ичида жиддий таркибий ўзгаришлар қилиш режасидан йироқмиз, кўпроқ жипслашиш ва Ucell’да бизнес ўсиши учун энг яхши амалиётларни татбиқ этишга эътиборимизни қаратамиз», - дейди МегаФон бош директори Геворк Вермишян.\n«Ишончим комил: янги қўшма корхонанинг ишга тушиши Ўзбекистоннинг сўнгги йилларда шиддат билан ривожланаётган рақамли хизматлар бозорига янги туртки бўлади ва Ucell ҳамда унинг абонентлари учун янги имкониятларни яратади», - таъкидлади Ўзбекистон Республикаси Бош вазирининг маслаҳатчиси Олимжон Умаров.\n« ЮэСэМ Телеком» –USM холдингининг рақамли бўлинмаси. МегаФон телеком оператори ва «ИКС Холдинг» АТ гуруҳининг 100 фоизини назорат қилади. «ЮэСэМ Телеком»нинг асосий мулкдорлари − USM (80% акциялар), Иван Стрешинский (10%) ва Антон Черепенников (10%).\nМегаФон – Россиянинг телекоммуникация бозорида етакчи ўринларда турувчи рақамли имкониятлар миллий оператори. МегаФон Россия телеком бозорининг барча сегментларида, шу билан бирга Абхазия, Жанубий Осетия, ва Тожикистонда фаолият юритади, алоқа сифатига азалдан алоҳида эътибор қаратади ва абонентларига юқори тезликдаги интернет тақдим этади.\n«ИКС Холдинг» – Россиянинг кўптармоқли АТ-гуруҳи, у YADRO, Nexign, «Цитадель», «Криптонит» ҳамда «Форпост» номли 5та субхолдингга бирлашган 30та компанияни ўз ичига олади. "Икс Холдинг" фаолиятининг устувор йўналишлари – йирик ишлаб чиқариш корхоналарини рақамли трансформациялаш, ахборот хавфсизлиги, маълумотларни сақлаш тизимлари, криптография ва квант ҳисоб-китоблар, машиналаштирилган таълим ва нейротармоқлар, блокчейн технологиялари ва сунъий интеллектдан иборат. Холдинг алоқа операторлари учун энг йирик АТ етказиб берувчи саналади ҳамда Россиянинг йирик АТ ишлаб чиқарувчилари Топ-3талигига киради.\nСалоҳиятли технологияларни ривожлантириш маркази (Центр развития перспективных технологий, ЦРПТ) рақамли иқтисодиётдаги салмоқли лойиҳаларни амалга ошириш учун ташкил қилинган. Марказ USM (50%), Ростех давлат корпорацияси (25%) ва «Элвис-Плюс групп» (25%)нинг қўшма лойиҳасидир. Салоҳиятли технологияларни ривожлантириш маркази Россияда товарларни рақамли маркировкалаш ва кузатиб бориш давлат ахборот тизимини яратмоқда. Давлат-хусусий шериклик шаклида ташкил қилинган CRPT Turon эксперимент натижаларига кўра Ўзбекистон Республикасида товарларни рақамли маркировкалаш ва кузатиб бориш тизими оператори деб танланган.\nUcell — GSM, UMTS, LTE ва 5G стандартларидаги ўзбек уяли алоқа оператори. 2018 йилнинг 5 декабридан ООО «COSCOM» («Ucell» савдо белгиси) – 100% давлат компаниясидир. Ўтган икки йил мобайнида 8 миллион абонентга эга Ucell Ўзбекистон уяли алоқа бозорида етакчига айланди. 2020 йил февраль ҳолатига аҳоли пунктларидаги қамрови 97,6% (GSM); 72,9% (UMTS); 60,8% (LTE)ни ташкил этмоқда. Ucell — Ўзбекистонда 5G стандарти бўйича илк оператор.\nБахтиёр Насимов, Ucell жамоатчилик билан алоқалар бошқармаси бошлиғи.


“Масхарабоз”, “Путиннинг кучукчаси”, “ёлғончи” – Трамп ва Байден биринчи дебатини ўтказди | Qalampir.uz\n“Масхарабоз”, “Путиннинг кучукчаси”, “ёлғончи” – Трамп ва Байден биринчи дебатини ўтказди\nОлам\t30 Сентябрь 2020 09:40 14929\nТрамп солиқ тўлашдан ҳеч қачон қочмаганини даъво қиляпти\nКеча, 29 сентябрь куни АҚШда мамлакат президентлигига номзод Дональд Трамп ва Жозеф Байден ўртасидаги илк теледебат ўтказилди. Коронавирус сабаб қўл бериб саломлашмасдан бошланган мунозара ашаддий ҳақорат ва айбловлар билан ўтди.\nХусусан, Байден Трампни “АҚШ тарихидаги энг ёмон Президент”, “масхарабоз”, “Путиннинг кучукчаси”, “ёлғончи” деб ҳақоратлаб, уни ирқчиликни авж олдиришда айблади. Трамп ўз навбатида, мунтазам Байденнинг сўзини бўлиб, унинг ақлий лаёқатига шубҳа билдирди ва унинг ўғлининг Украинадаги ишини коррупцияга тенглаштирди.\nТомонлар коронавирус пандемияси ҳақида гапирганда ўта қаттиқ “зарба”лар алмашди. Байден Трампни бир неча ойлар давомида вирусни менсимасликда айблади ва натижада қурбонлар сони ортиб кетганини айтди. Трамп эса Байден Президент бўлганида қурбонлар сони миллионга етишини, мамлакат иқтисодиёти эса вайрон бўлишини айтиб, қаршилик билдирди.\nШу билан бирга Трамп сайлов натижаларини тан олиши ҳақидаги саволга аниқ жавоб беришдан яна бир бор қочди.\n“Кўрамиз нима бўлар экан. Биласизми мен сайлов юзасидан жиддий норозилик билдирганман, бу фожиа”, деган Трамп почта орқали овоз бериш овозларни сохталаштиришга олиб келишини мумкинлигини айтиб. Байден эса сайловнинг ҳар қандай натижасини тан олишини айтган.\nАввалроқ, 23 сентябрда у ҳокимиятни тинч топширишни кафолатламаслигига ишора қилганди. У барчасини Олий суд ҳал қилишини таъкидлаган.\nМаълумот учун, АҚШда президентлик сайлови жорий йилнинг 3 ноябрь куни ўтказилади.\n04 Март 16:45 41458\n03 Март 09:43 41390\n04 Март 18:40 28812\n03 Март 21:19 25656


16/Апрель/2021 Ўзбекистоннинг хориждаги ваколатхоналарида\nЎзбекистондаги Ислом цивилизацияси маркази ва Франция мусулмон цивилизацияси институти ўртасида ҳамкорлик ўрнатилади\nПАРИЖ, 16 апрель. /«Дунё» АА/. Мамлакатимизнинг Франциядаги элчихонаси кўмагида Ислом цивилизацияси маркази директорининг ўринбосари Ф.Ҳалимов ва Франция мусулмон цивилизацияси институти раиси К.Кабтан ўртасида видеомулоқот ташкил этилди, деб хабар бермоқда «Дунё». АА мухбири\nВеб-тадбирда мамлакатимизда миллатлараро тотувлик ва диний бағрикенглик соҳасида амалга оширилаётган тизимли ишлар юзасидан батафсил маълумот берилди. Ислом дини соҳасидаги бой илмий-тарихий меросимизни ўрганиш ва тарғиб қилиш мақсадида давлатимиз раҳбарияти ташаббуси билан ташкил этилган Ўзбекистондаги Ислом цивилизацияси марказининг фаолияти бўйича тақдимот ўтказилди. Ўзбекистон халқаро ислом академияси ҳузуридаги Имом Мотуридий, Имом Бухорий ҳамда Имом Термизий халқаро илмий-тадқиқот марказлари ташкил этилганлиги билдирилди.\nК.Кабтан юртимизда ислом динини чуқур ўрганиш бўйича амалга оширилаётган ишларни юқори баҳолади. У Ислом цивилизацияси маркази ва Франция мусулмон цивилизацияси институтининг ислом динининг соф қадриятлари, маданияти ва тарихини тарғиб қилиш бўйича ҳамкорлик қилиши учун кенг имкониятлар мавжудлигини таъкидлади.\nФранция мусулмон цивилизацияси институти раиси Ўзбекистонга келиш ва мамлакатимизнинг муқаддас қадамжоларини зиёрат қилиш, илмий-тадқиқот марказлари билан яқин ҳамкорлик ўрнатиш ниятида эканини изҳор қилди.\nМулоқотда, шунингдек, Франциянинг мусулмон жамоатчилиги орасида Ўзбекистоннинг бой маданий, тарихий ва зиёрат туризм салоҳиятини кенг тарғиб қилиш муҳимлиги таъкидланди.\nУчрашувда илм-фан йўналишида Ҳамкорлик меморандумини тузиш ва мунтазам маслаҳатлашувларни ўтказиш бўйича бир тўхтамга келинди.\nЎзбекистон элчиси: «GSP+» мақомини олиш ...\nКеча Ўзбекистон элчиси Дилёр Ҳакимов Брюссель пресс-клубида «Ўзбекистоннинг «GSP+» бенефиц...\nЎзбекистон элчиси Гужарат штати бош вази...\nЎзбекистон ва Ҳиндистон ҳудудлари ўртасидаги тўғридан-тўғри алоқаларни ривожлантириш бўйи...


Бизнинг МЧЖ баҳор – ёз даврида мавсумий ходимларни ёллайди. Уларни биометрик эмас, балки эски намунадаги паспорт бўйича ишга расмийлаштирса бўладими?\n– Президентнинг «Ўзбекистон Республикасида паспорт тизимини янада такомиллаштириш чора-тадбирлари тўғрисида»ги Фармони (23.06.2009 йилдаги ПФ-4117-сон) билан аҳолидаги Ўзбекистон Республикаси фуқаросининг амалдаги паспортини биометрик паспортга 2011–2015 йилларда босқичма-босқич алмаштириш тартиби тасдиқланган.\nПрезидентнинг «Ўзбекистон Республикасида паспорт тизимини такомиллаштириш бўйича қўшимча чора-тадбирлар тўғрисида»ги Фармони (5.01.2011 йилдаги ПФ-4262-сон) ва Ўзбекистон Республикасида паспорт тизими тўғрисидаги низомга (Президентнинг 26.02.1999 йилдаги ПФ-2240-сон Фармони билан тасдиқланган) кўра эса Ўзбекистон Республикаси фуқаросининг амалдаги паспорти ва фуқаролиги бўлмаган шахснинг шахсни тасдиқлайдиган гувоҳномаси 2015 йил 31 декабргача ҳақиқийдир.\nШу тариқа, 2015 йил 31 декабргача корхона, муассаса ва ташкилотлар эски намунадаги паспорти бўлган Ўзбекистон фуқароларини ишга қабул қилишга ҳақлилар. Бироқ бунда у фақат паспортда кўрсатилган муддатгача ҳақиқий эканлигини билиш лозим.\nЭски намунадаги паспорт 16 ёшдаги шахс 25 ёшга етгунга қадар; 25 ёшдаги эса 45 ёшга етгунга қадар амал қилади. 45 ёшга етган фуқаролар паспортларининг амал қилиши муддат билан чекланмаган.\nБиометрик паспортларнинг амал қилиш муддати унинг эгасининг ёшига боғлиқ эмас. У паспорт берилганидан кейин 10 йил ўтгач алмаштирилиши керак.


“Роскомнадзор” раиси хатларидан бири.\n“Шалтай-болтай” номи билан ҳам маълум бўлган Anonymous International ҳакерлар гуруҳи Россия оммавий ахборот воситаларини назорат қилувчи давлат агентлиги етакчиси Александр Жаровнинг электрон почтасини бузишга муваффақ бўлди.\nЖамоатчиликка сиздирилган электрон хатлардан Россия ҳукуматининг мамлакат матбуотини борган сари қаттиқ сиқувга олаëтгани англашилади.\nШунингдек¸ ҳакерлар сиздирган мактублар Кремлнинг бундан сўнг расмийларнинг Қримда ҳордиқ чиқариши бўйича буйруқлари ҳатто жаноб Жаровнинг ҳам ғазабини келтирганини кўрсатади.\n“Роскомнадзор” “Эхо Москвы”да чоп этиладиган материалларни назорат қилади\n“Эхо Москвы” радиоси сўз эркинлиги кўрсаткичи нисбатан юқори бўлган саноқли ахборот воситаларидан бири ҳисобланади. Қизиғи шундаки, бу радионинг бош ҳиссадори ҳукумат бошқарувидаги “Газпром-Медиа Ҳолдинг” ширкатидир.\nОшкор қилинган хатлар радионинг яқинда тайинланган директори Михаил Дёмин айрим мақолаларни чоп этишдан аввал “Роскомнадзор”дан тўғридан-тўғри изн сўрашини кўрсатади.\n“Илтимос, қуйидаги материалларни кўриб чиқинг. Бирор изоҳ ёки шикоятингиз борми?” деб ёзган Дёмин 2 февраль куни Жаровга юборган хатида.\nДёмин яна ўз хатида машҳур журналист ва Кремль танқидчиси Евгения Альбац чиқишларининг яқин келажакда “Эхо Москвы”датўхтатилиши мумкинлигини ҳам айтади.\n24 февраль куни Дёмин 1 март куни бўладиган мухолифат намойишини тарғиб қилувчи роликни “Эхо Москвы” сайтида чоп этишни сўраб юборилган хатни Жаровга қайта юборган.\n“Роскомнадзор” “Дождь” канали танқиди атайин бўрттирилганини тан олади\n“Дождь” телеканали ўтган йил январь ойида ленинградликлар кўпроқ одам тирик қолиши учун фашистлар Германиясига таслим бўлиши керак эдими, ёки йўқ деган мазмунда сўров ўтказгани учун “Роскомназдор”дан танқид хатини олган эди.\nБу сўровнома тортишувларга сабаб бўлди ва Россиянинг йирик кабель операторлари “Дождь” каналини кўрсатмай қўйишди. Октябрь ойига келиб канал Москвадаги офисини бўшатишга мажбур бўлди.\nAnonymous International ошкор қилган хатлар орасида “Роскомнадзор”нинг информацион технологиялар ва матбуот бўлими бошчиси Вадим Субботин мактублари ҳам бор. Ўз хатида Субботин “Дождь”га юборилган танқид хати “ўта бўрттирилган ва сохта” эканини тан олади. Мазкур хат “Роскомнадзор” бошлиғи ўринбосари Максим Ксензовга юборилган.\n“Роскомнадзор” Greenpeace намойишида қўлга олинган мухбир ҳақида лом-мим демасликка қарор қилган\n2013 йил октябрь ойида “Роскомнадзор” сураткаш Денис Синяков ишини кўриб чиққан. Синяков Арктикада нефть қазиб олинишига қарши уюштирилган Greenpeace намойиши давомида қўлга олинган 30 кишининг бири бўлган.\nҚўлган олинганларнинг барчаси аввалига қароқчиликда айбланган бўлса-да¸ кейинроқ бу айбловлар олиб ташланди.\nAnonymous International сиздирган мактубларга кўра, инсон ҳуқуқлари бўйича президент қўмитаси Синяковнинг қўлга олиниши “матбуот ҳақидаги қонунга зид” эканини айтганидан кейин, Ксензов ўз ишчиларига бу масала бўйича бирор қарорга келишни буюрган.\nАфтидан, Синяков иши бўйича турли қарашлар билдирилган. “Роскомнадзор” расмийларидан бири унинг қўлга олинишини маъқуллаган; бошқа расмий бўлса Синяков қароқчилик қилмагани¸ унинг шунчаки сурат олганини айтган.\nБундай мулоҳазалар якунида Ксензов: “Ҳозирча индамаймиз”, деган тўхтамга келган.\nРоссияда ҳордиқ чиқариш – катастрофа\nҚрим аннексиясидан кейин Кремль юқори лавозимдаги кўплаб расмийлар, жумладан “Роскомнадзор” етакчиларига хорижда ҳордиқ чиқаришни мань қилди.Осиë ва Европа денгизлари ўрнига рус мулозимларига Қрим яриморолига бориб дам олиш тавсия қилинди.\nЖаровнинг ошкор қилинган мактублари орасида унинг ўзи ва оиласи учун Россияда таътил уюштиришга қилган ҳаракатлари билан боғлиқ хат жуда кўп.\nЖаров “Русал” ширкатининг энергия бўлими директори Павел Уляновга Сочида жойлашган маъдан сувли меҳмонхонада қолиш учун 30 фоиз чегирма олишда ёрдам сўраб мурожаат қилган.\nЧегирма берилиши ҳақида хабар олишига қарамасдан, Жаров Россияда ҳордиқ чиқаришга мажбурлигидан нолиган.\n“Тузук жойларнинг нархи Европадаги юқори сифатли меҳмонхоналарникидан камида икки-уч марта баланд. Бу – катастрофа. Нима қилишни ҳам билмайман”, деб ёзади ҳакерлар ўғирлаган электрон хатида Россиянинг бош цензори Жаров.


25 октябр 2020, Тошкент вақти: 18:59\nЖабрланувчи шифокорнинг кўзи қайта тикланмайдиган даражада кўриш қобилиятини йўқотган.\nНаманган вилояти Учқўрғон тумани Тиббиёт бирлашмасининг шошилинч тез тиббий ёрдам навбатчи жаррохи Одилжон Қўлдошев бемор қариндошининг ҳужум қилгани оқибатида ўнг кўзи кўр бўлиб қолган.\nБу ҳақда шифокорнинг ҳамкасблари Озодликка маълум қилди.\nЎз навбатида Ўзбекистон Соғлиқни сақлаш вазирлиги Учқўрғонда шифокорга бемор қариндоши ҳужум қилгани холати атрофлича ўрганиб чиқилганини маълум қилди.\nВоқеа гувоҳларидан бирининг Озодликка айтишича, воқеа 2 январ кечаси содир бўлган.\n- Ўша куни касалхонага олиб келинган бемор боланинг тоғаси жанжал кўтарди. Одилжон уни тинчлантирмоқчи бўлди ва ташқарига кузатиб қўйди. У одам кейин эшикни синдириб кириб, Одилжонни юзига мушт туширди, ёпиқ калла бош мия жароҳати етказди. Ўнг кўзи олмаси ёрилиб кетди, - деди исми очиқланмаслиги шарти билан Озодликка гапирган шифокор.\nЎзбекистон Соғлиқни сақлаш вазирлиги матбуот хизмати Учқўрғонда шифокорга бемор қариндоши ҳужум қилгани холати атрофлича ўрганиб чиқилганини маълум қилди.\nВазирлик Жамоатчилик билан алоқалар бўлими раҳбари Фурқат Санаевнинг хабар беришича, 2020 йил 2 январь куни 18.30ларда Наманган вилояти Учқўрғон туман шошилинч тиббий ёрдам бўлими болалар бўлимига амбулатор мурожаат қилган беморга зудлик билан вақтида ёрдам кўрсатилган.\n"Бемор қариндоши ҳужумига учраган шифокорга тажрибали медиклар томонидан малакали тиббий ёрдам кўрсатилмоқда. Бироқ, жабрланувчи шифокорнинг кўзи қайта тикланмайдиган даражада кўриш қобилиятини йўқотган", - дейилади матбуот хизмати билдирувида.\nНаманган прокуратураси мазкур холат юзасидан Ўзбекистон жиноят кодексининг қасддан баданга оғир тан жароҳати етказиш моддаси бўйича иш очиб, тергов олиб бораётганини маълум қилди. Шифокорга ҳужум қилгани гумон қилинаётган 30 ёшли эркак ҳибсга олинган.\nКейинги пайтларда беморлар яқинлари томонидан шифокорларнинг калтакланиши ёки уларнинг жонига қасд қилиш ҳоллари кўп кузатилмоқда.\nЖумладан, ўтган йилнинг сентябрь ойида Андижон вилоятининг Асака туманида “Шарқ ҳақиқати” тез тиббий ёрдам шахобчасига олиб борилган бемор яқинлари фельдшерни калтаклади.\nЎтган йилнинг 21 августида эса Озодлик Андижонда беморнинг ўғли врачлар хонасига ўт қўйишга уринганини хабар қилган эди.\n2019 йилнинг 7 август куни эса Самарқанд вилояти Қўшработ тумани касалхонасида терапевт врач бемор қариндошларининг ҳужумига учраганди.\nЎтган йили 10 июль куни Сирдарёда болалар касалхонасида вафот этган 4 ёшли боланинг отаси 2 шифокорни пичоқлаган, улар оғир жароҳатлардан омон қолганди.\n“Афсуски, беморнинг яқинлари томонидан тиббиёт ходимларига ғайриқонуний равишда тажовуз ва таҳдид қилиниши билан боғлиқ ҳолатлар кундан кунга кўпайиш билан бирга, уларнинг зўравонликлари шифокорлар соғлиғининг қайта тиклаб бўлмас даражасигача ҳам етишига сабаб бўлмоқда", - дейилади Ўзбекистон Соғлиқни сақлаш вазирлиги баёнотида.\nШифокорга ҳужум қилганни 5 йилгача қамаш ҳақида қонун лойиҳаси тайёрланди


«КЕКСАЛАРИМИЗНИНГ ФАРОВОН ҲАЁТИ УЧУН МАСЪУЛМИЗ!» - Ўзбекистон овози газетаси\n«КЕКСАЛАРИМИЗНИНГ ФАРОВОН ҲАЁТИ УЧУН МАСЪУЛМИЗ!»\nЎзбекистон Халқ демократик партияси томонидан «Кексаларимизнинг фаровон ҳаёти учун масъулмиз!» лойиҳаси доирасида йўқлов тадбири ўтказилди.\nЛойиҳа доирасида ҳар бир тумандан 5 тадан ижтимоий ҳимояга муҳтож, кекса ва ёлғиз қариялар рўйхати тузилди. Тузилган манзилли рўйхат бўйича улар билан юзма-юз мулоқот ўтказилиб, яшаш шароитлари билан яқиндан танишилди, муаммолари ўрганилди.\nУнда Олий Мажлис қонунчилик палатаси депутатлари, Ўзбекистон ХДП Марказий Кенгаши масъул ходимлари, партия фаоллари, «Нуроний» жамғармаси, «Маҳалла» хайрия жамоат фонди, «Оила» илмий-амалий маркази, маҳалла фаоллари ва оммавий ахборот воситалари ходимлари қатнашди.\nЎзбекистон Халқ демократик партияси томонидан кексалар ва пенсионерларни ўйлантираётган масалаларни ўрганиш юзасидан 800 га яқин сайёр тадбирлар, очиқ мулоқотлар ташкил этилди. Сайёр қабуллар, очиқ мулоқотлар давомида аҳоли турли масалалар юзасидан маҳаллий Кенгаш депутатлари ва ҳамкор ташкилотлар вакилларига ижтимоий соҳага доир 2500 га яқин мурожаат, таклиф ва мулоҳазалар билдирди.\nУшбу мурожаатларнинг 2150 таси партиянинг маҳаллий Кенгашларидаги депутатлик гуруҳлари орқали ўзининг ижобий ечимини топган бўлса, 314 та масалага тадбирлар давомида тегишлилигига кўра соҳа мутахассислари томонидан ҳуқуқий тавсиялар берилди. Қолган 36 та масала тегишли мутасадди ташкилотларга юборилган ва ижроси назоратга олинган.\nМулоқот давомида ёлғиз кексалар, пенсионерлар ва ногиронлар томонидан билдирилган масалаларни ҳал этиш ва уларга ижтимоий ёрдам кўрсатиш борасида ушбу соҳанинг норматив-ҳуқуқий базасини янада такомиллаштиришга қаратилган вазифалар белгилаб олинди.\nТадбирда иштирокчиларга партиянинг эсдалик совғалари топширилди.


Спорт-соғлом ҳаёт гарови » Жиззах шаҳар ҳокимлиги расмий ахборот портали\nРасмий ахборот портали » Янгиликлар » Спорт-соғлом ҳаёт гарови\nЖисмоний машқлар дунёдаги кўплаб дори дармонларнинг ўрнини боса олиши мумкин, аммо дунёдаги бирор бир дори жисмоний машқлар ўрнини боса олмайди.\nЖиззах шаҳар ҳокими К.Холмуродов хар бир соҳада жамоа билан ҳамнафас бўлиш тарафдори. Дам олиш кунлари шаҳар ҳокими бошчилигида барча ҳокимият ҳамда шаҳар ташкилот ходимлари учун спорт ўйинлари ташкил этилди.\nАйтиб ўтиш жоизки, аҳоли саломатлигини мустаҳкамлаш мақсадида шаҳар ташкилотларида спорт соғломлаштириш хоналари ташкил этилди. Давлат ташкилоти ходимлари ишдан бўш вақтларида спорт билан шуғулланишмоқда.\nЖиззах шаҳар ҳокими “Street workout” комплекс қурилиши бўйича шаҳардаги “Иттифоқ” маҳалласи фаоллари билан учрашди.


Шахрам Ғиёсов WSB 4-турининг энг яхши боксчиси!\n21 март, 2017, 17:21\nХабарингиз бор, 17-18 март кунлари Бутунжаҳон бокс сериялари VII мавсум гуруҳ босқичи навбатдаги жанглари ўтказилди.\nМазкур жанглардан сўнг “А” гуруҳида “Colombia Heroicos” жамоаси 4-турни ҳам ўз фойдасига ҳал қилиб, кейинги босқич масаласини ҳал қилган бўлса, “С” гуруҳида “Astana Arlans” шундай натижа қайд этди плеф-офф йўлланмасига эга бўлди.\nАнъанага кўра, WSB бўлиб ўтган 4-тур жангларидан сўнг расмий твиттер саҳифасида сўровнома ўтказиб, энг яхши боксчи номини аниқлади.\nСўровномадан “Colombia Heroicos” жамоаси аъзоси Паласио Каррилло (81 кг), “Astana Arlans” аъзоси Зафир Сафиуллин (60 кг) ва “Uzbek Tigers” аъзоси Шахрам Ғиёсов (69 кг) ўрин олди. Сўровнома якунларига кўра, ҳамюртимиз жами берилган овозларнинг 87%ини қўлга киритиб, ғолиб чиқди.\nШахрам ушбу жангда "China Dragons" жамоаси аъзоси Луи Вейга умуман имконият қолдирмай, 3:0 ҳисобида зафар қучган эди.\nКейинги ўринларда Паласио Каррилло 7%, ва Зафир Сафиуллин 6% овоз тўплашга эришди.\nЭслатиб ўтамиз, “Uzbek Tigers” жамоаси “С” гуруҳида 6 очко билан “Astana Arlans”дан (12) кейин иккинчи ўринда бормоқда. Ўзбек жамоаси кейинги жангни 1 апрель куни Қозоғистон жамоасига қарши Тошкентда ўтказади.\nБаҳодир Жалолов - Хайпенг Му жангидан фотогалерея\nUzbek Tigers: Бектемир Мелиқўзиев - Жиабин Хуанг ўртасидаги жангдан фотогалерея\nUzbek Tigers: Шаҳрам Ғиёсов - Вей Лиу Сен Ван жангидан фотогалерея\nUzbek Tigers: Муроджон Аҳмадалиев - Сен Ван жангидан фотогалерея\nUzbek Tigers: Аброр Қодиров - Йонг Чанг ўртасидаги жангдан фотогалерея


Энергия ҳақида — У ким, бу нима — QOMUS.INFO\nQOMUS.INFO > Э ҳарфи > ЭНЕРГИЯ\nЭНЕРГИЯ (юн. — ҳаракат, фаолият) — ҳар қандай кўринишдаги материя, хусусан, жисм ёки жисмлар тизимини ташкил этувчи зарралар ҳаракатининг ҳамда бу зарраларнинг ўзаро ва бошқалар зарралар билан таъсирларининг миқдорий ўлчови. Халқаро бирликлар тизимида Энергия худди иш каби жоулда; атом физикаси, ядро физикаси ва элементар зарралар физикасида эса электронвольт он ўлчанади. Энергия йўқдан бор бўлмайди ва мавжуд Энергия йўқолмайди, фақат у бир турдан иккинчи турга ўтади (қ. Энергиянинг сақланиш ва айланиш қонуни). Физикааа материя ўзаро боғланган модда ва майдон шаклида ўрганилади. Материянинг ҳаракатларига мос ҳолда Энергия шартли равишда механик, ички, электромагнит, кимёвий ва бошқалар турларга ажратиб текширилади. Мас, кимёвий Энергия электронларнинг кинетик Энергияси ҳамда электронларнинг бир-бири ва атом ядролари билан ўзаро таъсирлари натижасида вужудга келган Энергиялар йиғиндисига тенг. Муайян тизимнинг ҳолатини ифодаловчи параметрларга боғлиқ бўлиб, тизимнинг ҳар бир ҳолатига аниқ бир Энергия қиймати тўғри келади. Тизим1шнг исталган ҳолатидаги Энергия қиймати тизим бу ҳолатга қандай усул билан келганлигига боғлиқ эмас. Бинобарин, Энергия тизим ҳолатининг функциясидир. Туташ муҳит ёки майдон учун Энергия зичлиги ва Энергия оқими тушунчалари қўлланилади. Бирлик ҳажмдаги энергия Э. зичлиги ва Энергия зичлигининг унинг тарқалиш тезлигига кўпайтмасига тенг катталик эса Энергия оқими деб аталади. Тартибсиз ҳаракатланувчи жуда кўп зарралардан иборат тизимларнинг, яъни макроскопик жисмларнинг ўзаро таъсирида иссиклик миқдори муҳим роль ўйнайди. Тизимнинг механик ҳаракатланиши учун ташқи кинетик Энергия сини, бошқа тизимлар билан майдонларнинг ўзаро таъсири ташқи потенциал Э. сини ҳосил қилади. Тизимнинг ташқи Энергияси ташқи кинетик ва ташқи потенциал Энергия лари йиғиндисига тенг. Макроскопик ҳаракатсиз, бошқа тизимлар ва майдонлар билан ўзаро таъсир қилмаган тизим Энергияси унинг ички энергияси бўлади. Тизимнинг ҳар қандай ҳолатидаги ички Энергияси аниқ қийматга эга, яъни ички Энергия ҳолат функциясидир. Тизимни ташкил қилган атомлар ва молекулаларнинг Энергиялари, улар таркибидаги электронлар, ядроларнинг ўзаро таъсир Энергиялари ва ҳ. к. ички Энергия таркибига киради.\nТермодинамикада эркин Энергия ва боғланган Энергия тушунчалари қам кенг қўлланилади. Баъзан Энергия турлари ичида иссиқлик Э. си ҳам мавжуд. Тизим зарраларининг бетартиб ҳаракат Э. си иссиқлик Энергияси деб аталади. Ҳар қандай жисм ёки элементар зарра Э. га эга экан, у массага ҳам эга. Аммо шундай зарралар ҳам мавжудки, уларнинг тинч ҳолатдаги массаси нолга тенг, бинобарин тинч ҳолатдаги Энергиялар ҳам нолга тенг. Фотонлар ва нейтронлар шулар жумласига киради. Атом ядроси нуклонлардан ташкил топган. Ядронинг тинч ҳолатдаги массаси нуклонларнинг тинч ҳолатдаги массалари йиғиндисига тенг эмас Бу икки масса айирмаси АМ ядронинг масса дефекти дейилади. Классик физика тушунчаларига асосан ҳар қандай тизимнинг ҳолатлари узлуксиз равишда ўзгариб, Энергияси узлуксиз қийматларга эга бўлиши мумкин. Аммо квант назариясига асосан ҳаракатлари чегараланган ҳажмдаги фазода содир бўлаётган микрозарралар ҳар қандай ҳолатларда бўла олмайди, у фақат махсус ҳолатлардагина бўлиши мумкин, бинобарин бу ҳолатларга тегишли Энергия узлукли қийматларга эга бўлади. Ташқаридан Энергия квантини қабул қилган тизим кўпроқ Энергия ли ҳолатга ўтади. Энергия квантини ташқарига чиқариш натижасида тизим камроқ Энергия ли ҳолатга қайтади.\nБарча табиат ҳодисалари, инсоннинг бутун ҳаёти ва фаолияти Энергия билан боғлиқ. Кенг кўламли энергетика соҳаси Энергия тушунчасига асосланган. Энергия шаклларини ўзаро алмаштириш, Энергияни узоқ масофаларга узатиш, унинг маълум манбаларидан фойдаланиш, янги Энергия манбаларини қидириш каби масалалар фан ва техника учун асосий муаммолардан бири ҳисобланади. Сув, шамол, ўрмон, кўмир, нефть, газ каби чекланган ер бойликларидан катта суръатлар билан фойдаланилиши натижасида улар тобора камайиб бормоқда, бинобарин кишилик жамияти олдида турган долзарб масала янги Энергия манбаларини қидириб топиш. Ҳоз. кунда диққатга сазовор бўлган янги Энергия манбалари Қуёш (қ. Гелиотехника, Гелиофизика) ва атом ядроси ҳисобланади. Оғир элемент ядроларининг парчаланишидан ҳосил бўладиган Э. дан халқ хўжалигида тобора кенг фойдаланилмоқда (қ. Атом реактори, Атом электр станцияси). Енгил элемент ядролари қўшилишидан оғирроқ элемент ядролари пайдо бўлишида ажралиб чиқадиган Э. дан фойдаланиш энг муҳим масалалардан бири ҳисобланади.\nPrevious PostЭНЕРГЕТИКА ВА АВТОМАТИКА ИНСТИТУТИ


Бир кунда 10 минг қадам юрган одам давлат хизматлари учун 50 фоизлик чегирма ва спорт муассасалари учун абонементга эга бўлади – O'zbekiston milliy paralimpiya assotsiatsiyasi\nБош вазир ўринбосари А.Абдуҳакимов Президентнинг мамлакатда оммавий спорт ва соғлом турмуш тарзини ривожлантириш тўғрисидаги қарори ҳақида маълумот берди.\nЎзбекистон Бош вазири ўринбосари А.Абдуҳакимовнинг таъкидлашича, мамлакатда ҳозиргача аҳолининг турмуш тарзига етарлича эътибор қаратилмаган. “Ўзбекистонда семизликдан азият чекувчилар ва юрак қон-томир касалликларидан ўлим ҳолатлари кўрсаткичи юқори”.\n“Аммо одамлардан бирор нима талаб қилишдан олдин уларга шароит яратиб беришимиз лозим. Муаммони мажмуавий тарзда кўриб чиқиш керак. Агар одамлар ишга велосипедда ёки пиёда боришса, бу соғлом бўлиш учун етарли кунлик жисмоний ҳаракатдир”.\nА.А.Абдуҳакимов “Янги нафас” лойиҳасининг тайёрланаётгани ҳақида маълум қилди. Унга кўра, бир кунда 10 минг, бир ойда 300 минг ва бир йилда 3,5 млн.дан кам бўлмаган қадам юрган одам барча давлат хизматлари учун 50 фоизлик чегирма ва спорт муассасалари учун абонементга эга бўлади.\nПрезидент қарори лойиҳасида мамлакатнинг ҳар бир туманида велосипед йўлкаси ва сайр қилиш учун “саломатлик йўли”ни қуриш кўзда тутилган.\n“Инфратузилмани шунчаки яратиш эмас, балки уни назорат қилиш ҳам керак. Сайр қилиш ва велосипедда юриш йўлаклари ноқонуний тарзда тўсиб қўйилиши, уларда қурилишлар амалга оширилиши ва машиналар тўхташ жойига айланиб қолишига йўл қўймаслик зарур”.\nҚарорда белгиланишича, ИИВ бир ой мобайнида пиёда ўтиш жойларида рўй берадиган ҳалокатлар сони кескин камайишини таъминлаши лозим.\nШунингдек, Бош вазир ўринбосарининг таъкидлашича, параллел равишда соғлом овқатланиш бўйича ҳам ҳужжат тайёрланмоқда. “Тўғри овқатланиш маданиятини жорий этиш бўйича олдимизда жуда катта иш турибди. Давлат инсон тўғри овқатланиши, оқсиллар, ёғ миқдори, углеводлар балансини тушуниши, колорияларни ҳисобланишидан манфаатдор. Шунда у камроқ касалликка чалинади ва уни даволаш зарур бўлмайди”.\nКениялик енгил атлетикачи 3,5 йилга дисквалификация қилинди


"Руслар ўзлариникидан воз кечмайдилар!" бошқача маъно касб этади\n«Руслар ўзлариникидан воз кечмайдилар!» бошқача маъно касб этади\n13 Mart 14:28 Ўзбекистон янгиликлари\nасир Людмила Нарусова РОССИЯ РУС СЕНАТОР УКРАИНА\nСенатор Людмила Нарусова Роскомнадзорнинг Украинадаги воқеаларни ёритишда фақат расмий Россия манбаларидан фойдаланиш талабини танқид қилди.\nТахминан бир ҳафтадирки, Украинада ўлдирилган ва асрга олинган рус аскарларининг суратлари ва видеолари дунё бўйлаб учиб йурмоқда. Украина ҳарбийлари асрга олинган одамларга қариндошлари билан мулоқот қилиш имкониятини беради. Ва бу жуда даҳшатли, агар сиз буни бутун дунё кўрган деб тасаввур қилсангиз, лекин негадир руслар буни кўрмаган. Кўзлар кенгроқ очилади ва тушунчанинг биринчи ниҳоллари, қанчалик рамзий маънода бўлмасин, украиналиклар Чукчи ёки бурятларни қўлга олган куни бошланди, улар камдан-кам ҳолларда кўзларини катта очадилар. Ҳа, кечагина бахтсиз жангчиларнинг яқинларигина оз бўлсада кўра бошлагандек туйулди. Чунки ўғли талончи ёки қотил бўлса ҳам она онадир. Фарзандининг танловига ҳурматсизликни енгиб, кўзида ёш тўлган она ўзи ҳаёт бахш этган кишини бағрига олиш учун ҳамиша ҳамма ишни қилади, ҳалол, инсонпарвар, адолатли тарбиялашга интилади.\n…Россия ҳарбийлари орасида деярли йўқотишлар йўқ\nБироқ, Россия Федерациясининг олий ҳарбий раҳбарияти россиялик ҳарбийлар орасида деярли ҳеч қандай йўқотишлар йўқлигини қатъий хабар қилмоқда. Дарҳақиқат, уч кунлик Россия-Украина урушидан кейинги ҳақиқат рус ҳарбийлари учун шунчалик даҳшатли эдики, ўлганларнинг жасадлари далада ётибди. Албатта, украинлар дунёдаги энг яхши халқ сифатида, ҳатто душманларнинг оналари ҳам ўз фарзандларини инсоний равишда дафн этишлари учун ҳамма нарсани қилдилар. Уларнинг амалдорлари ҳар куни Россиянинг олий ҳарбий-сиёсий раҳбариятига ҳеч бўлмаганда Халқаро Қизил Хочга минглаб ўлган русларнинг жасадларини ўз ватанларига этказишга рухсат беришни сўраб мурожаат қилишди. Украина Мудофаа вазирлиги Украинадаги ҳарбийлари билан алоқани йўқотган Россия фуқаролари учун ишонч телефонини яратди. Аммо битта жавоб бор эди – Украинадаги руслар йўқотишларга дуч келмайдилар.\nМен ҳаракат қилдим …\n«Бу бизнинг фуқароларимизнинг хотираси қисқа. Бир неча йил олдин Дебалтсевога ҳужум бўлганини эслайман, Биринчи, Иккинчи, НТВда Соловёв ва Киселев – ҳамма бахтсиз аёл ҳақида – гўёки онаси олдида хочга михланган ўғил бола воқеасини кўрсатди. Лекин ҳаммамиз эслаймизки, кейинчалик бу даҳшатли сохта ёлғон бўлиб чиқди”, деди Людмила Нарусова телеканал эфирида.\nУлар ўғилларининг суратларини кўрдилар\nДонбассдаги Россия махсус операцияси мавзусини давом эттириб, аслида Россиянинг Украинага кенг кўламли бостириб кириши, сенатор ва Путиннинг чўқинтирган отаси кўп кунлик шиддатли жанглардан сўнг, қурбонларсиз қилолмасликни таъкидладилар.\n«Бугун мен Аскарлар оналари қўмитасида бўлдим, у ерга чақирилган болалар билан алоқани йўқотган оналарнинг қўнғироқлари ва хатларига тўлиб тошган. Улар ҳеч нарса йўқотмайди, ҳеч бўлмаганда уларга маълумот берадиган нарсаларни қидирмоқдалар. Улар ҳақиқий ўғилларнинг суратларини кўриб, алоқага чиқа бошлашди ва кимдир қўлга олинганини, кимдир ҳалок бўлганини аниқлашди. Аммо ҳеч бўлмаганда ўлганларнинг жасадини йиғиш масаласи шунчаки ярамайди”, деди сенатор.\nНарусова, шунингдек, расмийлар ўлган россиялик аскарларнинг жасадларини олиб чиқишни мақсад қилмаганини айтди.\nАндижонда аёл автомобилда 63 миллион сўмлик пиротехника воситаларини олиб ўтди


Президент Халқ қабулхонасига келиб тушган кўплаб мурожаатлар асосида Косонсой туманидаги 28 гектар ер майдони 220 нафар кам таъминланган, кўмакка муҳтож ёшларга 8 сотихдан бўлиб берилди.\nЖорий йилнинг биринчи чораги натижаларига кўра, Ўзбекистон Республикаси Президентининг Наманган вилоятидаги Халқ қабулхонасига аҳоли томонидан 2091 та мурожаат келиб тушган. Уларнинг аксар қисми, яъни 90 фоизи тезкорлик билан ҳал этилган.\nПрезидент Халқ қабулхонасига келиб тушган кўплаб мурожаатлар асосида Косонсой туманидаги 28 гектар ер майдони 220 нафар кам таъминланган, кўмакка муҳтож ёшларга 8 сотихдан бўлиб берилди. Қурилаётган иссиқхоналар энди ёшларнинг даромад манбаи бўлади. Хориж мамлакатларида ишлаб, минг бир қийинчиликларни бошдан ўтказган Баҳодир Тошпўлатов ҳам бугун ўз элида ўз ерига эга бўлди.\nКўптармоқли фермер хўжалигини йўлга қўйишга киришган “Ибодулла ГОЛД инвест” ФХ раҳбари дастлаб ер майдони етишмовчилиги сабаб муаммоларга дуч келди. У бу масала билан Халқ қабулхонасига борди ва шу ерда ечим топишга эришди. Косонсой туманининг чекка ҳудудидан ер майдони ажратилди. Ҳозирда 120 бош қорамол, 225 бош қўй, 25 та туяқуш ва 30 қути асалари боқаётган хўжалик раҳбари бу ишлар ҳажмини янада кенгайтириш ниятида. Наманган вилоят Халқ қабулхонаси хўжаликка зарур бўлган ер майдонини янада кенгайтириш борасидаги масалани ҳам тез кунларда ҳал қилишини билдирди.\nХалқ қабулхонаси аҳоли, айниқса, ёшлар бандлигини таъминлашда қатор ташкилотлар билан яқиндан ҳамкорлик қилиб келмоқда. Хусусан, “Террий Жар Текстил” корхонасида ишлаётган 700 нафар ишчининг 60 нафари айнан Халқ қабулхонаси мутасаддилари тавсияси билан ишга қабул қилинган.\nКосонсой тумани “Баҳористон” маҳалласи фуқароларининг янги болалар боғчасига зарурати юзасидан қилган мурожаати ҳам тез орада ўз ечимини топди. Қишлоқдаги мазкур 100 ўринли мактабгача таълим маскани карантин тугаши биланоқ кичкинтойларни ўз бағрига олади.


Хитойнинг "сирли" клуби супертрансферга тайёргарлик кўрмоқда\n8 январь, 2017, 08:21\nХитой клублари шов-шувли трансферларни амалга оширишни давом эттиради. Номи махфий тутилаётган Хитой жамоаларидан бира Европанинг энг зўр футболчиларини ўз таркибига қўшиб олиш учун супертрансфер тайёрламоқда.\nБу гал хитойликларнинг нишонига "Тоттенхэм" ва Англия терма жамоаси ҳужумчи Ҳарри Кейн тушди. Хитой клуби моҳир тўпурарни катта маош билан қизиқтирмоқда. Агар Кейн Хитой чемпионатига кўчиб ўтса, ҳафтасига 800 минг фунт миқдорида маош олади.\n23 ёшли футболчи 2016 йилнинг декабр ойида "Тоттенхэм" билан 2021 йилгача мўлжалланган янги шартнома имзолаган эди. Ҳозирча, Ҳарри Кейн Англия чемпионатида 15 та учрашувда 10 та гол уришга муваффақ бўлди.


Нур-Султонда Қозоғистон халқи Ассамблеяси IV Халқаро медиафоруми бўлиб ўтди - Номадлар,Турклар,Қозоқ одатлари ва анъаналари,Қозоғистон табиати,Хориждаги қозоқлар,Қозоғистон спортчилари,Қозоғистон тарихи | Kazakh TV\n«Оммавий ахборот воситалари ва ижтимоий тотувлик». Нур-Султонда Қозоғистон халқи Ассамблеясининг тўртинчи халқаро медиа-форуми бўлиб ўтди.\nУнда жаҳон экспертлари ва Туркия, Озарбайжон, Ўзбекистондан шарҳловчилар, ҚХА аъзолари, шунингдек, республика ва вилоятлар оммавий ахборот воситалари вакиллари иштирок этди. Медиафорум доирасида ҳар йили ўтказиладиган «Чанғароқ» ижодий танлови ғолиблари мукофотланди. Бундан мақсад – Қозоғистон халқи Ассамблеяси фаолиятини ёритиш билан шуғулланаётган журналистларни қўллаб-қувватлаш.\nЖАНСЕИТ ТУЙМЕБАЕВ, ҚХА РАИСИ ЎРИНБОСАРИ:\n- Этнослар бирлиги ва баҳамжиҳатлиги, юртимизда истиқомат қилаётган этнослар ҳаётини ёритишда оммавий ахборот воситалари ўрни. Биз мазкур масалаларни фаол ёритгани учун журналистларга миннатдорчилик билдирамиз, зеро, халқ баҳамжиҳатлиги ва этнослараро муроса мавжудлигини кўрсата олиш жуда муҳим. Шу тариқа биз йил якунларини чиқаришни истадик.\nТанлов ғолиблари қаторида - «Kazakh TV» телеканали мухбири Зарина Асанова ҳам бор.\nЗАРИНА АСАНОВА, «KAZAKH TV» МУХБИРИ, ТАНЛОВ ҒОЛИБАСИ:\n- Этнослараро тотувлик ва Қозоғистон халқи Ассамблеяси фаолияти бизнинг ахборот кун тартибимизда ҳамиша муҳим ўрин тутади. Шу боис, ижодий ташаббусларимизни қўллаб-қувватлаётгани учун Қозоғистон халқи Ассамблеясига улкан миннатдорчилик билдиришни истардим. Шу билан бирга, бизнинг телеканал - «Kazakh TV»нинг барча ижодкорларига раҳмат айтмоқчиман, чунки телевидение – кўпчиликнинг заҳматли меҳнати маҳсули.\nKazakh tvҚХАҚозоғистон халқи АссамблеясиНур-СултонХалқаро медиафорум\nМарказий Осиёда кам углеродли тараққиёт стратегияси ишлаб чиқилади


Бугун Афғонистоннинг ўтиш давридаги президенти Хамид Карзай Афғонистон фуқароларини, хатто у айрим номзодлар масаласида чиққан келишмовчиликларни ҳал этиш учун музокаралар олиб боришни давом эттираëтган бўлсада, ўзининг янги тайинланган кабинетини ҳурмат қилишга чақирди.\nПолиция кучлари ички ишлар вазири лавозимидан истеъфо берган ва моариф вазири этиб тайинланган Юнус Қонунийни қўллаш учун вазирлик биноси атрофидаги йўлларни тўсиб қўйди. Бунга жавобан Карзай, ўз қарорини ўзгартирмаслигини ва янги ички ишлар вазири Тож Муҳаммад Вардакнинг буйруқлари ҳурмат қилиниши кераклигини айтди. Карзайнинг яна таъкидлашича, Афғонистоннинг барча аскарлари вилоят қўмондонларининг эмас, балки мудофаа вазирлигининг буйруқларига бўйсуниши керак. Унинг айтишича, миллий армиядан ташқарида бўлган ҳар қандай қуролли кучга нисбатан ўзбошимча куч сифатида муносабат қилинади. Аммо айни пайтда кабинет аъзолари тўғрисида музокаралар давом этмоқда. Озод Европа/Озодлик радиоси мухбирининг Кобулдан хабар беришича, расмий вакиллар Юнус Қонунийни моариф вазиридан янада юқорироқ лавозимга тайинлаш масаласини муҳокама қилишмоқда.


TIB.UZ / CУРУНКАЛИ ПРОСТАТИТ: ИККИНЧИ «ЮРАК»НИ АСРАНГ! - TIB.UZ\nTIB.UZ Эркаклар саҳифаси CУРУНКАЛИ ПРОСТАТИТ: ИККИНЧИ «ЮРАК»НИ АСРАНГ!\nПростата безини бежизга «эркакнинг иккинчи юраги» деб аташмайди. Бу без уруғ ҳужайраларининг ҳужайраларининг ҳосил бўлишига туртки бериб, мояк фаолиятига катта таъкир кўрсатади. Умуман, жинсий ҳаётда простата безининг аҳамияти каттадир. У ишлаб чиқарадиган шира ҳосилалари асаб-мушак тармоғи ва руҳий фаолиятни рағбатлантиради, қон босимини кўтаради, жинсий майлни қўзғатади.\nПростатит простата безининг яллиғланишидир. Ўз вақтида даволанмаса, турган гапки, сурункали турга ўтади. Сурункали простатит эркаклар орасида кўп учрайдиган касаллик ҳисобланади. Пала-партиш жинсий ҳаёт кечириш, кам ҳаракат турмуш тарзи, спиртли ичимликлар, тамаки маҳсулотларини истеъмол қилиш, совқотиш кабилар простатит ривожланишининг асосий сабабчиларидир. Одатда сурункали простатит секинлик билан, клиник белгиларсиз ривожланади, простата бези секретининг ва кичик чаноқ доирасида қон айланишининг димланиши асосида яллиғланиш жарёни юзага келади. Аввал простата безининг қон томирлари кенгаяди, кейинчалик чандиқли-склеротик ўзгаришлар юзага келади, бунинг натижасида пешоб ажралиши бузилади, жинсий қобилият пасаяди, чарчоқ, асабийлашиш кузатилади.\nПростатитни даволаш учун антибактериал терапия, физиотерапия, иммун тизимини мустаҳкамлаш ва ҳаёт тарзини ўзгартириш керак.\n— Простатитни келтириб чиқарувчи сабаблар турлича бўлиб, ягона сабабни қидириш ва уни даволаш учун қаратилган даво муолажалари кутилган натижага олиб келмайди. Касалликнинг клиник белгилари сезиларли бўлмаслиги мумкин, агар сизда чаноқ оралиғида оғриқ кузатилса, пешоб қилиш вақтида ёқимсиз сезгилар бўлса, сийдик йўлидан ажралишлар келса, албатта, уролог билан маслаҳатлашинг;\n— простатит ташхиси комплекс тарзда қўйилади, чунки касаллик турини, кечиш босқичини, асоратларини ва даволаш усулини белгиловчи бошқа омилларни эътиборга олиш керак. Простатит клиникаси турли беморларда турлича бўлиши мумкин. Шунинг учун тўғри ташхисни фақат мутахассис-шифокор қўя олади;\n— касаллик кечиши ўзига хос бўлганлиги учун даволаш муолажалари ҳам ўзига хос бўлади. Простатитнинг клиник кечиши бир хил эмас, баъзида касаллик қўзғалади, баъзида асоратлар юзага келади, баъзида яширин кечиши мумкин. Шу сабабдан доимий шифокор кузатуви керак бўлади;\n— простатитни даволаш учун антибиотикни тўғри танлаш керак, уларнинг дозаси ва даволаш схемасини ҳар бир бемор учун индивидуал ҳолда танланади ва бу урогенитал микрофлорани аниқлагандан кейин амалга оширилади;\n— инфекциядан қутулиш билангина простатитни даволаб бўлмайди. Простата безида қон димланишини ҳам тўғрилаш керак;\n— простата безининг патологик ўзгаришлари ўзига хос ва турлича бўлганлиги учун ҳам уни даволовчи универсал дори воситаси йўқ. Шифокор сизга турли дори воситаларини ва ҳар хил даво муолажаларини тавсия қилиши мумкин;\n— даволаш натижасида узоқ вақтли ремиссияга (сурункали касалликнинг босилиши) эришилган тақдирда ҳам, профилактик тарзда шифокор кўригидан ўтиб туринг, чунки касаллик қўзгаганда буни сиз сезмаслигингиз мумкин;\n— бир неча шифокорлар маслаҳатини бир вақтда бажариш тўғри деган беморлар янглишадилар, чунки тўғри маслаҳатлар ҳам баъзида бир-бирига зид бўлиши мумкин. Шунинг учун касалликни бир шифокор маслаҳати асосида даволанг;\n— жинсий ҳаёт тарзингизни нормаллаштиринг;\n— даволаниш давомида спиртли ичимликларни истеъмол қилманг, улар простатитнинг провокатори ҳисобланади;\n— тананинг совқотиши қиска вақт давомида бўлса ҳам, касалликнинг кучайишига олиб келади;\n— жисмоний меҳнат ва спорт (сузиш ва велоспортдан ташқари) простатитни даволашга ижобий таъсир кўрсатади;\n— сурункали ич қотиш простата безида қон айланишини бузади, простатитнинг кечишига ва давосига салбий таъсир кўрсатади;\n— ўз вақтида аниқланган рецидив (касаллик қайталаниши) енгил даволанади, шифокорингиз тавсиясига ремиссия вақтида ҳам риоя қилинг.\n'CУРУНКАЛИ ПРОСТАТИТ: ИККИНЧИ «ЮРАК»НИ АСРАНГ!' 3 комментария\nli class="comment even thread-even depth-1" id="comment-264">\n21.10.2015 @ 01:05\nУй шароитида простотитни даволаш мумкинми\nli class="comment odd alt thread-odd thread-alt depth-1" id="comment-582">\n21.05.2016 @ 13:31\nBir tanishim olti yil oldin farzandli bo’lgan yoshi 23 da o’shandan buyon farzandli bo’lolmayapti shifkorga borsa qanaqadur ukol qilaman xomilador bo’lasan debdi. Xomilador bo’lolmayotganini sababi nimada\nli class="comment even thread-even depth-1" id="comment-603">\n29.05.2016 @ 06:08\n80 ёшга кирган эркакларни қовуғини даволаш,хажмини нормаллаштириш,сийдик босимини кучайтириш учун қандай дори воситалари,ёки даволаниш усулларидан фойдаланиш керак


ТОШКЕНТ – Ўзбекистон ташқи ишлар вазирлиги душанба, 18 июнь куни афғон ҳукумати ва Толибонлар ўртасидаги тинчлик музокараларига мезбонлик қилишга тайёр эканлигини билдирди, деб хабар беради Озод Европа/Озодлик радиоси (RFE/RL).\n«ТИВ тинчлик жараёнининг исталган босқичида Афғонистон ҳукумати ва Толибон ҳаракати ўртасидаги тўғридан-тўғри музокалар учун Ўзбекистон ҳудудида барча зарур шарт-шароитлар яратишга тайёр», дейилади вазирлик хабарида.\nБаёнотда қўшимча қилинишича, вазирлик бу борада Толибоннинг юқори лавозимли вакиллари билан алоқалар ўрнатиб, ишчи учрашувлар ўтказишга ҳам улгурган.\nТолибон ўтган ҳафта Ҳайит байрами (15-17 июнь) кунлари 3 кунлик сулҳга рози бўлган, бироқ унинг муддатини узайтиришдан бош тортганди. Бу орада Афғонистон ҳукумати (19 июнь куни тугаган) ўзининг 8 кунлик оташкесимини яна 10 кунга узайтирган.\nВазирлик ўз баёнотида сулҳнинг «чексиз муддатга» узайтирилишига умид билдирган.\nМарт ойида Ўзбекистон президенти Шавкат Мирзиёев Тошкентда Афғонистон масаласи бўйича ўтказилган халқаро анжуман чоғида афғон ҳукумати ва Толибон ўртасидаги музокараларга мезбонлик қилиш таклифи билан чиққанди.\nТолибон делегацияси Афғонистондаги тинчлик жараёнини муҳокама қилиш учун Ўзбекистонга келди


Семипалатинск собиқ ядро полигонида ўсимликлар устида тажриба ўтказилмоқда\n21 Июль 2020 15:16\nKURCHATOV. Kazinform - Қозоғистон Республикаси Миллий ядро маркази тритийнинг атроф-муҳитга таъсири, унинг ўсимликларда тўпланиши ва қайта тақсимланиш жараёнларини тадқиқ қилишда давом этмоқда, деб хабар беради Kazinform мухбири Курчатов шаҳрининг ички сиёсат бўлимига таяниб.\nҲокимлик вакилларининг билдиришича, тажриба турли қишлоқ хўжалик экинлари устида ҳам, сунъий равишда яратилган иссиқхона шароитида ҳам, Семипалатинск ядро полигонининг тритий билан ифлосланган натур шароитида ҳам ўтказилмоқда.\n«Техноген тритий - бу водороднинг радиоактив изотопи бўлиб, у нафақат нафас олиш жараёнида, балки озиқ-овқат, хусусан, ўсимлик маҳсулотлари орқали ҳам инсон организмига кириб боришга қодир. Афсуски, бугунги кунга қадар, умумий қабул қилинган методикаларда тритийнинг сув таркибидаги дозасигина ҳисобга олинади, аммо унинг органик моддалар таркибидаги хавфи кўпинча инобатга олинмайди», - дейилади шаҳар ички сиёсат бўлими баёнотида.\nЖорий йилнинг июнь ойида собиқ Дегелен ядровий синов полигони ҳудудида яна бир тажриба ўтказилди. Тажрибавий ўсимлик қишлоқ хўжалиги экини - салат (Lactuca Sativa) эди.\nОлинган натижалар асосида тритийнинг ўсимликларга ҳаводан ўтиш параметрлари тўғрисида маълумотлар йиғади. Улардан кейинчалик ҳосил етиштириш сифатини баҳолашда ва аҳоли учун хавфсиз дозани ҳисоблашда фойдаланиш мумкин.\nМаълумот учун : Семей ядро полигони собиқ СССРнинг энг катта ядро полигонларидан бири эди. Унда 1949 йилдан 1989 йилгача камида 468 та ядро синови ўтказилиб, экологияга, минглаб одамлар ҳаёти ва саломатлигига жиддий зарар етказилди. Полигон 1991 йил 29 августда Қазақ ССР Президенти Нурсултон Назарбоевнинг Фармони билан тугатилди.


21 октябр 2020, Тошкент вақти: 07:20\nОдамларнинг шахсий томорқаларига ҳам хўжайин кўпайди.\n“Ҳозирги синовли даврда томорқа ерларига экин экмаслик, қаровсиз ташлаб қўйиш юртга ва ерга нисбатан хиёнат деб баҳоланиши керак”.\nПрезидент 8 апрель куни видеоселектор йиғилишида айтган бу гапдан ва Бош вазирнинг бу ҳақдаги қароридан сўнг, туманларда аҳолининг томорқасини назорат қилиш кучайтирилди.\nАммо бу иш яна, касбига мутлақо алоқаси бўлмаган ўқитувчилар бўйнига қўйилди.\nОзодлик Бухоро ва Қашқадарё вилоятининг баъзи туманларида ўқитувчилар уйма-уй юриб аҳолининг томорқасини суратга олиш, тарғибот ишлари билан шуғулланаётгани хабарини олди.\nРасмийлар ўқитувчиларнинг томорқага боғлиқ тарғибот ишларига сафарбар этилишини, карантин пайтида улар олаётган маошини оқлаш деб баҳоламоқда.\nБухоро вилоят, Қоракўл туманидаги мактаблардан бирида ишлайдиган, исми сир қолишини сўраган ўқитувчи Озодликка ҳоким Шерали Саломовнинг ўқитувчиларни томорқачи қилиб қўйгани акс этган аудиоёзувни тақдим қилди.\nҚоракўл тумани ҳокими Шерали Саломов ўқитувчилараг топшириқ бермоқда\nЎқитувчининг айтишича туман ҳокими 19 апрель куни Шерали Саломов 5, 43- мактабларнинг ўқитувчилари билан ўтказган мажлисда бу хусусда қаттиқ топшириқ берган.\nОзодликка юборилган аудиода, овози ҳокимники деб иддао қилинаётган шахс бундай дейди:\n“Демак 900 та ўқитувчи бўладиган бўлса, 8 ярим мингта хонадон бор экан, ҳар 9 та оилага биттадан ўқитувчи тўғри келар экан. Мисол учун бундай қиласиз, масалан хонадоннинг 15 сўтих ери бор, ўшанга сабзавот ва полиз эктирасиз”.\nҲоким деб айтилаётган шахс ўқитувчиларга одамларни тарбиялашга, тарбияга тушмайдиган бўлса керакли жойга хабар беришга ундайди:\nСиз зиёлисиз, сиз ўқитувчисиз! Шунга таъсир чораларини кўринг.\n“Энди мана ҳар-хил одам бор. 80 фоизи яхши хонадон бўлиши мумкин. 20 фоизи эса ишёқмас, доим баҳона излайдиган одам бўлиши мумкин. Сиз зиёлисиз, сиз ўқитувчисиз! Шунга таъсир чораларини кўринг. Агар бўлмаса, маҳалла раисига айтасиз, булар ўзи чорасини кўриб беради. Энг асосийси томорқанинг фақат 20 фоизига беда экилсин, қолганига озиқ-овқат бўладиган сабзавот экилсин”\n9 апрель куни 5-мактабда ўтказган йиғилишда иштирок этган ўқитувчининг айтишича, улар қарийб тўрт соат давомида ҳокимни кутишган:\nКарантин бўлишига қарамай 200дан ортиқ одам ёнма-ён, бир залда ўтириб ҳокимни уч соат кутди.\n“Якшанба куни бўлишига қарамай директор эрталаб соат 9 дан мактабга чақириб олди. 43-мактабдан ҳам ўқитувчилар, яқин атрофдаги мактаблар директори ҳам келган эди. Карантин бўлишига қарамай 200 дан ортиқ одам ёнма-ён, бир залда ўтириб ҳокимни уч соат кутди. Мақсад бизни аҳоли томорқасига боғлаб қўйишмоқчи экан, карантинда бўш қолиб кетибмиз экан”.\nЎқитувчи фикрича педагог деҳқоннинг уйига бориб, сен буни эк, буни экма дейиши ўтакетган бемаънилик:\n“Ҳоким томорқасининг 80 фоизи сабзавот бўлсин деяпти, нима одамлар аҳмоқмики, томорқасига фойда бермайдиган экин экса, чорваси бор беда экади, макка экади, унинг ишида энди. Рости гап, деҳқонга ўқитувчи ундай қилинг бундай қилинг деса кулгули бўларкан. Шунинг учун индамай, расмга олиб чиқиб кетяпмиз, ҳисобот учун”.\nОзодликнинг Қоракўл туман ҳокими Шерали Саломовни топиб гаплашиш ҳаракатлари натижа бермади.\nАйни пайтда, Қашқадарё вилоятининг Косон туманидан шикоят қилган ўқитувчилар ҳам, улар уйма-уй юриб аҳолини сабзавот экишга ундашга мажбурланаётгани ҳақида айтди:\nСен малим бўлсанг, малимлигингни қил,бизларга ақл ўргатма деяпти.\n“Косон тумани 34-мактабдан ёзяпмиз. Ўқитувчиларни маҳаллама-маҳалла юришга мажбур қилишяпти. Томорқа бўйича ҳар куни камида ўнта хонадонга бориб, сабзавот экишга тарғиб қиляпмиз. Лекин аҳоли бизга қарши эътироз билдиряпти. Сен малим (муаллим демоқчи) бўлсанг, малимлигингни қил,бизларга ақл ўргатма деяпти. Ўзимиз ҳам бу аҳмоқона иш эканлигини биламиз. Лекин карантинда бўлсак ҳам ҳукумат бизга маош тўлаяпти экан, шуни юзимизга солишяпти, мажбур чиқяпмиз”.\nХалқ депутатлари Косон тумани Кенгаши депутати Шуҳрат Нутфуллаев ўқитувчилар томорқа ташвиқотига жалб этилганини қисман тасдиқлар экан, ўзи ҳам кечаю кундуз шу иш билан шуғулланаётганини айтди:\n- Ўқитувчилар келамиз деб, ҳали келгани йўқ. Ўзим уйма-уй юриб, тушунтиряпман. Бизда кўпи чорвачилик билан шуғулланади, уйида 100-200та мол боқади. Мен уларга тушунтиряпман, майли молингга ҳам бўлсин, ўзингга ҳам бўлсин. Шундай қилиб 1-2 сўтихдан сабзавот эктириб келяпман. Уйида халқ бекор ўтирмаслиги керакда, бир нима экса шу билан карантин даврида андармон бўлади.\nБош вазир Абдулла Арипов имзолаган 216-сонли қарор матни тўлиғича жамоатчиликка тақдим этилмаган бўлсада¸ унинг Адлия вазирлиги очиқлаган асоий жиҳатлари ижтимоий тармоқларда кескин эътирозларга сабаб бўлмоқда.\nБу мунозарада қатнашган депутат ва сиëсий партия вакиллари¸ уни иқтисодни маъмурий буйруқбозлик билан бошқариш сиëсатининг навбатдаги маҳсули сифатида баҳолади.\n“Томорқадан фойдаланиш аввало, манфаатдорлик, томорқа маданияти ва амалиётини ошириш ҳамда бозор механизмлари асосида шаклланади. Томорқачиликни маъмурий жазо ва қўрқитиш йўли билан зинҳор ривожлантириб бўлмайди”¸ деб ëзди ўз Телеграм каналида Ўзбекистон Либерал демократик партияси вакили Нуриддин Муродов.


Расм манбаси : Кристофер Кемпбелл-Холт. HiPO.kz\nДунёдаги арбитраж марказларининг 40 фоизи айнан инглиз ҳуқуқи асосида иш юритар экан...\nҚозоғистон Халқаро арбитраж маркази раҳбари Кристофер Кемпбелл-Холтнинг фикрича, Ўзбекистон бизнес низоларини кўришда инглиз ҳуқуқи (English law)ни қўллаши керак. Бу ҳақда у Tashkent Law Spring халқаро юридик форуми дастуридан жой олган «Инвесторлар инглиз ҳуқуқини афзал кўрадими?» муҳокама сессиясида сўзлаган нутқида таъкидлаб ўтди.\nКристофер Кемпбелл-Холтнинг сўзларига кўра, инглиз ҳуқуқи бир неча давлатлар ҳуқуқий тизимининг энг яхши томонларини жамлаб, бизнес соҳаси вакиллари учун ўта қулай форматга келган. Эгилувчанлик, шаффофлик, башорат қила олиш, ва энг муҳими, тезлик бу тизимнинг афзал жиҳатларидир. Қонунлар бизнес манфаатлари учун хизмат қилиши лозим, инглиз ҳуқуқи эса айни шу имкониятни беради.\nЭксперт Ўзбекистонга ҳам бизнес соҳасида айнан инглиз ҳуқуқини қўллашни тавсия этди. «Қозоғистонда халқаро арбитраж марказини ташкил этишдан аввал Қатар тажрибасини, уларда инглиз ҳуқуқининг қўлланилишини ўргандик. Бизда ҳам бу тизим самарали натижа кўрсатди. Қозоғистон ваЎзбекистоннинг мақсадлари муштарак: сармоядорларни жалб қилиш, халқаро миқёсда бизнесни ривожлантириш. Шу боис Ўзбекистон ҳам шу йўлни танлаши фойдададан холи бўлмайди, деб ўйлайман», – деди у.\nХалқаро эксперт Себастян Лоусон маълумотига кўра, дунёдаги арбитраж марказларининг 40 фоизи айнан инглиз ҳуқуқи асосида иш юритади ва бу бежизга эмас. “У очиқ тизим, зиддиятларни самарали ҳал этиш имконини беради. Инглиз ҳуқуқини мен «бағрикенг» деб сифатлайман. Чунки унда сотувчи ҳам, харидор ҳам жабр кўрмайди. Ҳар иккисининг манфаатлари инобатга олинади. Бу ҳуқуқ тизимига кўра, шартнома аниқ ва лўнда тузилиши керак, абстракт тушунчалар унинг учун ёт”, – дея таъкидлади у.\nЭкспрет инглиз ҳуқуқидан фойдаланишда маҳаллий ўзига хосликларни ҳам назардан қочирмаслик кераклигини таъкидлади. «Бу тизим ҳаммага бирдек мос тушмаслиги ҳам мумкин. Инглиз ҳуқуқи тажрибасидан фойдаланишда, албатта, маҳаллий хусусиятларни инобатга олиш, уни ҳудудга инжиниринг қилиш талаб этилади. Ўзбекистонда ҳам бу ҳисобга олиниши керак», ─ дейди у.\n2019-04-28 20:19:58 | 762 | 0 |\n2019-03-11 15:11:01 739 0\nТиббиёт бирлашмасига қарашли 8 та “Дамас” сохта ҳужжатлар билан сотиб юборилган\n2018-09-12 12:52:32 733 0\n2018-10-24 11:35:20 714 0\nПенсия тайинлаш тартибини соддалаштиришга доир қарор лойиҳаси муҳокамага қўйилди\n2018-09-07 18:52:54 748 0\n2019-03-07 21:09:35 705 0\n2019-03-18 18:53:53 707 0


СБХ / 2019 йил / № 41 / Солиқ солиш\nЎзбекистон резиденти (жисмоний шахс) МЧЖнинг ягона муассиси эди. У ўз улушини норезидентга (хорижий юридик шахсга) номиналдан юқори қийматда сотди. Битим нотариусда расмийлаштирилди. Харидор ва сотувчи ўртасидаги ҳисоб-китоблар хорижда чет эл валютасида амалга оширилди.\n1. Улуш номиналдан юқори қийматда сотилганда барча иштирокчиларда: МЧЖ, харидор – норезидент-юридик шахс, сотувчи – резидент-жисмоний шахсда қандай солиқ оқибатлари юзага келади?\n2. Улуш номиналдан юқори қийматда сотилганда МЧЖда гудвилл юзага келадими? Номинал ва бозор қийматлари ўртасидаги фарқ МЧЖнинг бухгалтерия ҳисобида акс эттириладими?\nЖамият битимда иштирок этмайди. Шу сабабли унда даромадлар ёки харажатлар юзага келмайди. Қўшимча активлар юзага келмайди. Муассислар алмашганда солиқ солиш объекти мавжуд бўлмайди.\nХаридор жамиятдаги улушни бозор нархида сотиб олди. Бу мол-мулкка оид оддий олди-сотди операциясидир. Улушни сотиб олувчи харидорда солиқ солиш объекти юзага келмайди.\nУлуш эгаси (жисмоний шахс) ўзига тегишли бўлган мол-мулкни бозор қиймати бўйича – номинал қийматдан юқори нархга сотди. Тегишинча, мулкий даромад олди (Солиқ кодексининг 176-моддаси 4-банди). Мол-мулкни сотишдан олинадиган даромадлар учун назарда тутилган ЖШДС бўйича имтиёзлар устав фондидаги улушни сотишга татбиқ этилмайди (Солиқ кодексининг 179-моддаси 11-банди 2-хатбошиси). Жисмоний шахс ЎзРдан ташқаридаги манбалардан даромад олинганлиги сабабли жами даромадлар тўғрисидаги декларацияга асосан ЖШДС тўлаши лозим (Солиқ кодексининг 189-моддаси 1-қисми 5-хатбошиси).\nЙўқ, МЧЖда гудвилл юзага келмайди. Гудвилл корхонани сотиб олиш пайтида харид қилиш нархи билан мазкур корхонани ташкил қилувчи активларнинг ҳақиқий нархи ўртасидаги тафовут сифатида юзага келади (АВ томонидан 27.06.2005 йилда 1485-сон билан рўйхатдан ўтказилган 7-сон БҲМСнинг 61-банди). Яъни гудвилл МЧЖнинг янги муассиси – хорижий корхонада юзага келади. Янги муассис уни ўз активларида акс эттиради. Улар ҳар йили қадрсизланиши юзасидан текшириб турилади (МСФО (LAS) / LAS) 36 («Активларнинг қадрсизланиши»).\nМЧЖ ҳисобида фақат 8330-«Пай ва улушлар» счёти бўйича таҳлилий ҳисоб ўзгаради (АВ томонидан 23.10.2002 йилда 1181-сон билан рўйхатдан ўтказилган 21-сон БҲМС «Бухгалтерия ҳисоби счётлари режаси ва уни қўллаш бўйича Йўриқнома»).\nЖамиятнинг устав фондидаги улушдан бошқа шахснинг фойдасига воз кечилганлиги ҳақида жамият ёзма равишда хабардор қилиниши керак. Жамиятнинг устав фондидаги улушни олувчи мазкур воз кечиш тўғрисида жамият ёзма равишда хабардор қилинган пайтдан эътиборан жамият иштирокчисининг ҳуқуқларини амалга оширади ва унинг мажбуриятларини ўз зиммасига олади («Масъулияти чекланган ҳамда қўшимча масъулиятли жамиятлар тўғрисида»ги Қонуннинг 20-моддаси 12-қисми). Уставдаги ўзгаришларни (муассиснинг алмашишини) давлат рўйхатидан ўтказиш лозим.


Ёпиқлиқ қозон ёпиқлигича қолмоқда. Прописка муаммоси қачон ҳал этилади? - Zamin.uz\n12:12 / 15.08.2018\nЁпиқлиқ қозон ёпиқлигича қолмоқда. Прописка муаммоси қачон ҳал этилади?\nКейинги икки йилда Ўзбекистон давлат ҳокимияти ва бошқаруви тизимида кенг кўламли ижобий ўзгаришлар рўй берди. Бунда асосий эътибор фуқароларнинг ҳуқуқларини ҳимоя қилиш ва аҳоли манфаатларини амалда таъминлашга қаратилди.\n«Инсон манфаатлари – ҳамма нарсадан устун», «Халқ давлат идораларига эмас, давлат идоралари халқимизга хизмат қилиши керак», деган эзгу ғоялар Ўзбекистон тараққиётининг янги босқичига қадам қўяётганлигини англатмоқда.\nПрезидент Шавкат Мирзиёевнинг 2018 йил 22 январда Ҳаракатлар стратегияси асосида амалга оширилиши белгиланган «Фаол тадбиркорлик, инновацион ғоялар ва технологияларни қўллаб-қувватлаш йили»да амалга оширишга оид Давлат дастури тўғрисида»ги фармони эълон қилинди.\nФармон билан вақтинча ёки доимий пропискаси бўлмаган ёхуд турар жойи бўйича ҳисобда турмаган фуқароларни ишга олишга оид тақиқ бекор қилиниши керак эди. Ушбу норма фуқароларга мамлакатимизнинг исталган ҳудудида, айниқса, Тошкент шаҳри ва Тошкент вилоятида ишга жойлашишда ҳеч қандай чекловларсиз ўз салоҳиятини рўёбга чиқариш имконини беради. Истиқболли кадрлар қаерда доимий ёки вақтинча прописка қилингани, турар жойи бўйича ҳисобда турганидан қатъи назар, пойтахт минтақасида меҳнат қила олади. Ўз навбатида, иш берувчилар вақтинча ёки доимий пропискаси бўлмаган ёхуд турар жойи бўйича ҳисобдан ўтмаган фуқароларни ишга олганликлари учун жавобгарликдан озод этилади.\nФармон асосида норматив-ҳуқуқий ҳужжатлар лойиҳаларини ишлаб чиқиш ва ижро этиш муддати 2018 йил 1 апрель санаси этиб белгиланганди.\nвақтинча ёки доимий пропискасиз фуқароларни ишга қабул қилишни рад этиш билан боғлиқ амалиётга барҳам бериш;\nвақтинча ёки доимий пропискасиз ёхуд турган жойи бўйича ҳисобда турмасдан яшаганлик, яшашга йўл қўйганлик учун маъмурий жазо чораларини енгиллаштириш назарда тутилади, дейилганди.\nТегишли норматив-ҳуқуқий ҳужжатлар лойиҳалари устида Адлия вазирлиги, Бош прокуратура, ИИВ, Бандлик ва меҳнат муносабатлари вазирлиги иш олиб бориши белгиланганди. Айни вақтда ходимлари Тошкент шаҳрида доимий рўйхатга олинишида имтиёзларга эга ташкилотлар.\nЎзбекистонда прописка, паспорт олиш, таълим, меҳнат қилиш ва бошқа конституцион ҳуқуқларни амалга ошириш билан боғлиқ чекловларни бекор қилиш режалаштирилаётганлигини эшитган фаол фуқароларимиз баъзи бир сайтлар ва ижтимоий тармоқларда ўз хурсандчилигини яшира олмасдан фикрлар билдиришди.\nЎзбекистонда вақтинчалик ёки доимий пропискасиз фуқароларни ишга қабул қилишдаги тақиқ бекор қилинишини кўпчилик катта ҳушхабар сифатида қабул қилди. Ижтимоий тармоқ фойдаланувчилардан бири Зафар Ёриев бу хабарни «Йилнинг энг яхши янгилиги», деб атади.\nОбодон Рейимбоева — «Ўзбекистон фуқароларининг кониституциявий ҳуқуқлари тикланишига асос солинибди. Вилоятларни ажратиб ташланишининг олди олинибди. Энди Тошкент шаҳри тараққиётига янада кенг йўл очилибди», деб фикр қолдирган.\nНормурод Ҳамроев — «Ҳақиқатдан ҳам ажойиб янгилик! Энди юртдошларимиз давлатимизнинг ҳоҳлаган жойларига бориб қонуний тартибда доимий яшаш жойи пропискаси билан ишга жойлашиш имкониятига эга бўлди. Хусусан, ватанимиз пойтахти Тошкент шаҳрида ҳам. Зеро, пойтахтимизда ишлаш имкониятлари кенг ва ишчи ўринлари бисёр. Олдин пропискаси бўлмаса, ишга қабул қилинмаслиги минглаб юртдошлармиз мутахассисликлари бўйича ишга жойлаша олмаслигига сабаб бўлаётган эди. Муҳтарам юртбошимизнинг қарорларида қайд этилган ушбу имкониятлар билан фақат табриклаш керак!» деб ёзганди.\n«Отасига раҳмат, шу қарорни имзолаганнинг, – деб фикр қолдирган фойдаланувчилардан бири Фахриддин Турдиев. – Ўзбекистон фуқароси хоҳлаган жойида яшаши керак. Қандай яхши хабар! Шу вақтгача вилоятликлар камситиб келинганди. Ахир шу юрт учун ишласак, шу юрт учун солиқ тўласак, нима учун ватанимиз пойтахтидан уй-жой олиб яшолмаймиз, деган фикр қийнарди мени. Бугун армонларимиз ушалган тарихий кун бўлди».\nБиз бу фикрларни бежизга келтирмадик. Президентимизнинг ушбу фармонидан сўнг минг-минглаб ватандошларимиз орзу-армонлари ушалишига умид қилганди.\nАфсуски, йил поёнига етиб бораётган бўлсада, фармон ижросига масъул булган идоралар раҳбарларининг бу ҳақда бош қотиришига ҳали ҳам қимматли вақтлари етмаётгандай кўринмоқда.\nБундай очиқроқ фикр билдиришга ундаган кўплаб мурожаатлардан бирини сизнинг эътиборингизга ҳавола этмоқчимиз.\n(Халқ дардини халқнинг ўзидан эшитамиз. Бизга ўз дардини айтган фуқаромиз, истиҳола юзасидан қайси мактаб директорига мурожаат қилганлиги ва ўзининг кимлигини ошкор этмаслигини илтимос қилди)\n— Олий маълумотга эгалигим ва ихтисослигим тўғри келгани ҳамда яшаш манзилим яқинлиги боис пойтахтимизнинг Шайхонтоҳур туманидаги мактаблардан бирига бориб, иш сўраб мактаб директорининг қабулига кирдим. Маълумотимни кўриб чиқиб, сиздай яхши мутахассис бизга керак, деб айтди. Бу сўзларни эшитиб, қувончим ичимга сиғмай турганида — энг оғриқли, одамнинг жон-жонидан ўтиб кетадиган саволни берди: Тошкент шаҳрида доимий ёки вақтинча пропискангиз борми? Йўқ деб, жавоб қилдим. Ҳеч бўлмаганда вақтинча прописка қилиб келинг, шундан сўнг сизни ишга қабул қиламиз. Қилолмасангиз сизни ишга олишга ҳаққим йўқ деди. Шунда Президентимизнинг фармони билан Тошкент шаҳри ва Тошкент вилоятида доимий ёки вақтинча пропискасиз бўлса ҳам ишга қабул қилишга рухсат этилганини оммавий ахборот воситаларида қайта-қайта айтишди-ку, дедим. Директор менга қараб, бундан менинг хабарим йўқ экан, деб кулди. Ва ким айтади, нима қилади билмадим. Менга юқоридан пропискаси бўлмаган ходим бўлса ҳам ишга ол деган бўйруқ ҳалигача келгани йўқ. Мен шунга амал қиламан, дедида яхши боринг, деб хонасидан чиқиб кетишимга ишора қилди.\nЮқоридаги ҳолатларни кўриб жим кета олмайсан киши. Ўз-ўзидан саволлар пайдо бўлади. Нега масъул давлат идоралари шу вақтга қадар мазкур масала билан боғлиқ ишлар ҳақида ҳеч қандай хабар беришмади? Нега йил якунланаётганига қарамай лойиҳа ижроси нима сабабдан кечикаётганлигини изоҳлашмади? Оддий ҳалқ елкасига ҳам офтоб тегадими ўзи? Ёки қорни оч билан қорни тўқнинг нима иши бор зайлида иш давом этаверадими? Саволлар бисёр. Ҳозирча сукунат. Албатта, мазкур муаммолар бўйича тегишли мутасадди ташкилотлардан жўяли изоҳлар кутиб қоламиз. “Замин” янгиликларини “Youtube”да кузатиб боринг\nУй-жойни "прописка"сиз расмийлаштириш амалда қачондан бошланади?\n26-01-2018, 22:50, Жамият\n23-01-2018, 15:27, Жамият\nЭнди "прописка"сиз ҳам ишга жойлашиш мумкин...\n23-01-2018, 10:02, Жамият


Саратоннинг олдини олиш бўйича 12 тавсия - Zamin.uz\nРеспублика онкология ва тиббий радиология илмий-амалий тиббиёт маркази директори Мирзағолиб Тиллашайхов саратонни олдини олиш бўйича тавсиялар берди.\n— Онкологик касалликлар инсон саломатлигига жиддий таъсир этаётган долзарб тиббий-ижтимоий муаммодир. Жаҳон соғлиқни сақлаш ташкилоти маълумотига кўра, бундай касалликларга чалиниш кўрсаткичи йилдан-йилга ўсиб бормоқда. Дунёда миллионга яқин бирламчи саратон ҳолати аниқланади. Онкологик хасталиклар ичида энг кўп учрайдигани сут бези саратонидир. Кейинги ўринларда меъда, ўпка ва бачадон бўйни саратони туради.\nГарчи хавфли ўсма касаллигини даволаш мушкул бўлсада, унинг олдини олиш имкони мавжуд. Жаҳон соғлиқни сақлаш ташкилоти Халқаро саратон тадқиқот агентлиги (IARC) бу борада саратон профилактикасининг 12 йўлини оммага тақдим этган. Булар қуйидагилар:\n1. Чекманг, ҳар қандай тамаки шаклидан фойдаланманг.\n2. Яшаш ва иш жойингизни тамаки тутунидан холи қилинг.\n3. Тана вазни меъёрида бўлиши учун ҳаракат қилинг.\n4. Кундалик ҳаётда жисмоний фаол бўлинг. Кун бўйи ўтириб вақт ўтказманг.\n5. Соғлом овқатланиш тамойилларига риоя қилинг:\n- кўп миқдорда донли, дуккакли маҳсулотлар, сабзавот ва мевалар истеъмол қилинг, ёғли овқатларни, шакар истеъмолини чекланг;\n- қайта ишланган гўшт маҳсулотлари, қизил гўшт ва шўр таомлардан имкони борича тийилинг.\n6. Спиртли ичимликлар ичманг.\n7. Қуёшда узоқ турманг, айниқса, болаларни қуёш нуридан ҳимояланг.\n8. Агар кимёвий саноат корхоналарида ишласангиз, хавфсизлик қоидаларига риоя қилган ҳолда, саратон чақирувчи моддалардан ўзингизни ҳимоя қилинг.\n9. Тоғли жойларда ёки радиация хавфи бўлган ҳудудларда яшасангиз, радон радиацияси бор-йўқлигини аниқланг. Юқори радон даражасини камайтиришга ҳаракат қилинг.\n10. Аёллар учун:\nЭмизиш онанинг саратон билан касалланиш хавфини камайтиради. Агар имкони бўлса, болани эмизиш керак.\n11. Болаларингизни эмлаш дастурида иштирок этишларини таъминланг:\n- Гепатит B (чақалоқлар учун)\n- Одам папиллома вируси (HPV) (ўсмир қизлар учун).\n12. Сут бези, бачадон бўйни, йўғон ичак, меъда саратонининг олдини олиш бўйича скрининг дастурларида қатнашинг.\nМамлакатимизда аҳоли орасида саратон профилактикаси бўйича замонавий шароитлар яратилган ва бу жараён узлуксиз такомиллаштирилмоқда.\n«2017 — 2021 йилларда Ўзбекистон Республикасида онкология хизматини янада ривожлантириш ва аҳолига онкологик ёрдам кўрсатишни такомиллаштириш чора-тадбирлари тўғрисида»ги Президент қарори асосида онкологик касалликлар профилактикасини кучайтириш, скрининг ва юқори технологик текшириш усулларини такомиллаштириш бўйича муҳим лойиҳалар амалга оширилмоқда. “Замин” янгиликларини “Twitter”да кузатиб боринг\n5-11-2020, 17:30, Ҳаёт тарзи\nКосметик воситалар, гуллар ва жинси шим. Музлаткичда сақлаш тавсия этиладиган нарсалар\n2-11-2020, 19:17, Ҳаёт тарзи\n28-09-2020, 08:25, Ҳаёт тарзи\n17-09-2020, 22:00, Ҳаёт тарзи


Ўзбек адабиёти бўстонида шеърият сайли - План урока\nЎзбек адабиёти бўстонида шеърият сайли\nСабақ жоспары | Документы | Қосымша сабақ жоспары Загрузок: 0 | Просмотров: 1095 | Размер: | Автор: ggggggggggggggggdfsf\nЮлдашбекова Мухайе Миракбаркызы\nСайрам ауданы, №41 Жамбыл атындағы жалпы орта мектебінің өзбек тілі мен әдебиеті мұғалімі\nАшық сабақ тақырыбы: Ўзбек адабиёти бўстонида шеърият сайли\nАлишер Навоий ва Заҳириддин Муҳаммад Бобур ижоди юзасидан мусобақа дарси.\nа) Алишер Навоий ва Заҳириддин Муҳаммад Бобур ижодини чуқур ўрганиш. Ўқувчиларнинг Навоий ва Бобур ҳақида билимларини мустаҳкамлаш.\nб) Ўқувчиларда ватанпарварлик, инсонпарварлик, юксак инсоний фазилатларни тарбиялаш.Ватан туйғуси энг буюк эътиқод эканлигини тушунтириш. Буюк кишилар ҳаёти бизга намуна эканини тушунтириб, алломаларимизнинг ҳаёти ва ижодини ўрганишга бўлган қизиқишини орттириш.\nв) Ўқувчиларнинг оғзаки нутқ малакаларини, мустақил фикрлаш қобилиятларини, дунёқарашини шакллантириш. Ўқувчиларда ижодкорлик, зийраклик, билимдонлик, тўғри ва равон ифодали ёддан ўқиш малакаларини ривожлантириш. Ўқувчиларда мумтоз адабиётга меҳр- муҳаббат ҳиссини таркиб топтириш.\nДарс услуби : Савол-жавоб,оғзаки баён, мусобақа, суҳбат, ўйин, саҳналаштириш.\n• Дарс жиҳози: Алишер Навоий,Бобур портрети, дарслик, “Хамса “Фарҳод ва Ширин”,”Лайли ва Мажнун”, “Топмадим”ғазаллар тўплами, ”Навоийнинг нигоҳи тушган”,”Навоий асарлари учун қисқача луғат”, Бобур “Бобурнома”асари, Примқул Қодировнинг “Юлдузли тунлар”романи.\nДарснинг бориши: Дарснинг ташкилий қисмидан сўнг синфда мусиқа янграйди.\n• Ғиёс Бойтоев “Муножот” ғазали.\n• Шеърият бу қадим буюк\n• Сўқмоқ экан,\n• Кийик сўқмоқ экан,\n• Ширин азоб экан, жонни\n• Ёқмоқ экан,\n• Бир қўлда гул, бир қўлингда\n• Чақмоқ экан\n• Юрагим – ей, бошлаб келдинг мени қайга?\n• Бағрим ўхшар пора – пора\n• Шу сабабли унинг асарлари ўз долзарблиги билан ҳар битта адабиёт ихлосмандини ром этиб келади.\n• Бошни фидо айла ото қошиға,\n• Жисмни қил садқа оно бошиға.\n• Тун - кунингга айлагали нурпош ,\n• Бирисин ой англа,бирисин қуёш,\n• Адабиётимизда ота-она мадҳини куйламаган ижодкор бўлмаса керак.\n• Мумтоз адабиётимизнинг Навоийдан кейинги буюк вакилларидан бири Заҳириддин Муҳаммад Бобурдир.У шоир ва шоҳ сифатида туркий халқлар маданияти тарихида муҳим ўрин тутган сиймодир\nМуҳаммад Юсуфнинг “Ажаб дунё”шеъри.\n• Икки буюк шоир, икки мусофир\n• Навоий Ҳиротда,Қобулда Бобур.\n• Сизни ўйлатмасми бу жумбоқ,бу сир,\n• Буни тасодифми атайин,айтинг,\n• Қитмир қисмат ўйини дейинми ё бир?\n• Кўриб қўй,Туркистон, икки шоҳ байтинг-\n• Навоий Ҳиротда, Қобулда Бобур.\n• Жафо этганга ҳам жабр этмадик,\n• Гадони сийладик гоҳо, Худо бир.\n• Даҳоларимиз қадрига етайлик-\n• Ер ёнар жаҳаннам афғонда ял-ял,\n• Кулранг кўрпа янглиғ булут ёнодур.\n• Ёнар не тиклаган бўлса бир маҳал-\n• Икки буюк ҳикмат, икки хуш забон,\n• Икки буюк дилдан йўқдир садо бир.\n• Биз ғанимга бежанг топширган қўрғон-\n• Учрашишмаганди улар ҳаётда,\n• Ётурлар ёнма-ён икки лаҳатда.\n• Нима дейсиз энди,ҳаёт-ҳаёт-да-\n• Навоий Ҳиротда,Қобулда Бобур!\n• Мангу назм гулшани сўнмас\n• Навоийку яшар то абад\n• Оқибатсиз элда эрк бўлмас,\n• Мурувватсиз юртда саодат.\n• Бўлган найга.\n• Кўнглим сезар бу сўқмоқдан\n• Қайтиб кетай десам қайтиб\n• Кетолмайман –\n• Чақиртошлар товонимдан\n• Тишлаб олган,\n• Қўлларимдан кийикчалар\n• Ушлаб олган.\n• Ассалому-алайкум қадрли меҳмонлар, азиз устозлар, қалби билимга чанқоқ ўқувчилар. Биз ўтган дарсларимизда ғазал мулкининг султони сўз устаси АлишерНавоий шоҳ ва шоир Заҳириддин Муҳаммад Бобурнинг ҳаёти ва ижодий фаолияти билан танишдик. Бу буюк сиймоларнинг хотираларини тилга олар эканмиз ўқувчиларимизнинг билимларини мустаҳкамлаш учун 9-синфлар ўртасида\n• “Ўзбек адабиёти бўстонида шеърият сайли” деб номланган мусобақамизни сиз азизларга тақдим этамиз.Ўқувчиларнинг ижодкорлигини, билимдонлиги-ю,гўзаллигини ифода этувчи талант ва истеъдодини, ҳамда дунёқарашининг нечоғлик кенглигини кўриш ва кузатиш сиз азизларга ҳавола.Биз ўқувчиларимизни 2 гуруҳга ажратиб бу гуруҳларни:Алишер Навоий ва Заҳириддин Муҳаммад Бобур деб атадик.Алишер Навоий ҳаёти ва ижоди беқиёслиги,беназарлиги, сержилоллиги билан адабиёт оламида ўзига хос ва мос ўринга эга\n• Ҳозир даврамизга мумтоз шеъриятимизни жаҳонга танитган буюк ўзбек шоири ва мутаффакири Алишер Навоийни таклиф этамиз.\n• Мухайё – шеър “Навоий бобомлар”\n• Сардор-ғазал ёд олади.\n• Даврон мени ўтказди сари самондин,\n• Ойирди мени бир йўли хонумондин ,\n• Гоҳ бошима тож, гоҳ балойи таъма,\n• Неларки бошима келмади даврондин.\n• Даврамизга адабиётимиз тарихидага такрорланмас сиймолардан бири йирик адиб,буюк тарихчи , моҳир саркарда,буюк давлат арбоби, меҳрибон ота Заҳириддин Муҳаммад Бобурни таклиф этамиз.\n• Салима – шеър.\n• Пирназар-ғазал ёд олади.\n• Мана энди гуруҳлар билан танишиб оламиз.\n• Марҳамат Навоий гуруҳи.\n• Гуруҳ шиори : Оз – оз ўрганиб доно бўлур,\n• Қатра – қатра йиғилиб дарё бўлур.\n• Марҳамат Бобур гуруҳи.\n• Гуруҳ шиори: Ғамларинг била овут кўнглумни,\n• Маърифат бирла ёрут кўнглумни.\n• Алишер Файзнинг “Ассалому алейкум азизларим” қўшиғини\n• Жорашев Пирназар ижросида тингланг.\n• Мана энди гуруҳларнинг бажарадиган шартлари билан танишинг.\n• 1-шарт-шоирлар ҳаёти ва ижоди ҳақида қисқача маълумот.\n• 4- А.Навоий ва З.М.Бобур рубоийлари ва ҳикматларидан ёд олиш.\n• 5-шарт-ХХ аср ўзбек адабиётидан шеърхонлик.\n• Энди шартларимизни баҳолаш учун ҳакамлар ҳайъатини сайлаб оламиз.\n• 1.Мактабимиз директори Фарҳод ака Моминов.\n• 2.Мактабимиз химия ва биология ўқитувчиси Меҳринисо опа Элтаева.\n• 3.Ўзбек тили ва адабиёти ўқитувчиси Зулхумор опа Ахмедова.\n• 4.Ўзбек тили ва адабиёт ўқитувчиси Ахмедова Садокат. Мана энди гуруҳларимизни баҳолаш учун ҳакамлар ҳайъати билан танишиб олдик.\n• Энди биринчи шартимиз бўйича шоирларнинг ҳаёти ва ижоди.\n• Марҳамат Навоий гуруҳи – Анартаева Зайнаб.\n• Марҳамат Бобур гуруҳи – Азадбекова Зарнигор.\n• Биринчи шартимиз бўйича қўйилган баҳолар.\n• Иккинчи шартимиз - Ғазалхонлик.\n• Ҳазрати Навоийнинг ҳар бир ғазали мўжиза билан яратилган. Ҳар бир ғазалнинг ўз гўзаллиги, мароми, таъсирчанлиги қуввати бор. Ғазалдаги ҳар бир сўз қалам кучи билан шууримизда таъсир уйғотади, руҳимизда ажиб ҳислар пайдо этади,тафаккуримизни ғоялар сари етаклайди,бойитади.\n• Истадим сайр айламоқни мен ғазал бўстонида,\n• Кулмангиз,не бор сенга деб Мир Алишер ёнида.\n• Шеърият дунёси кенг,гулзори кўп, бўстони кўп,\n• Ҳар кўнгил арзини айтур неки бор имконида.\n• Эй мунаққид, сен ғазални кўҳна деб камситмагил,\n• Севги ҳам Одам Атодин қолган инсон қонида.\n• Эркин Воҳидов.\n• Муаттар :Алишер Навоий ғазали.\n• Кеча келгумдур дебон ул сарви гулрў келмади,\n• Кўзларимга кеча тонг отқунча уйқу келмади.\n• Лаҳза-лаҳза чиқтиму чекдим йўлида интизор,\n• Келди жон оғзимғаю ул шўхи батхў келмади.\n• Ўқитувчи: Дархақиқат,қуёш каби сўнмас, олтин каби қороймас,мўжизакор нафис, ҳайратомуз гўзал,ранг-баранг ва сеҳрли бадият Навоий ва Бобурнинг соҳир сатрлари нақадар завқли, илҳомбахш,шавқли ва ибратлидир.\n• Ҳаётимизни куй-қўшиқсиз,қалбларга ўт ёқувчи рақсларсиз тасаввур эта оладиган инсоннинг ўзи топилмаса керак. Негаки саънатга бўлган муҳаббат қон-қонимизга-ю, жон-жонимизга сингиб кетган.\n• Ҳозир 2-шартимизни баҳолагунга қадар\n• “Муножат” ғазалига Холикулова Наргиза ижросида рақс томоша қилинг. Муаттар:\n• 2-шартимиз бўйича гуруҳларга қўйилган баҳолар.\n• Сўзни ҳайъат аъзоларига берамиз.\n• Раҳмат ишларингизга ривож, тани соғлик тилаймиз.\n• 3-шартимиз Баҳру-байт.\n• Бу шартимизда гуруҳлардан 2 тадан ўқувчиларни таклиф этамиз. Ўқувчилиримиз ғазал ва шеърларни ифодали ёддан ўқишади. Бунда шеърнинг охирги ҳарфидан бошланади\n• Менга Пушкин бир Жаҳону,\n• Менга Байрон бир жаҳон.\n• Лек Навоийдек бобом бор,\n• Кўксим осмон Ўзбегим.\n• (Эркин Воҳидов)\n• Меҳри дарё устозларим изҳор этай ҳурматим,\n• Рози қилинмоқ осонмас, дилдан этай хизматим.\n• Мартабангиз юксак эрур бўлсин яна зиёда,\n• Сизлар каби устоз бўлмоқ орзум эрур зиёда.\n• Марҳамат Алишер Навоий гуруҳи.\n• 3-шартимиз бўйича қўйилган баҳолар.\n• 4 -шартимиз Алишер Навоий ва Заҳириддин Муҳаммад Бобур рубоийларидан, ҳикматларидан намуналар келтириш. Ҳикмат бу ўтган аждодларимизнинг ибратли ҳаёт йўллари, авлодлар учун қолдирган маънавий бойликларидир.\n• Алишер Навоийнинг тил ҳақидаги мисралари бизнинг кунларимизда ҳам ўз қийматини йўқотмаган.\n• Ҳар кимки чучук сўз ила элга изҳор айлар,\n• Ҳар нечаки ағёр дурур ёр айлар.\n• Сўз қаттиғи эл кўнглини озор айлар,\n• Юмшоғи кўнгилларни гирифтор айлар.\n• Сўздирки, нишон берур ўлукка жондин,\n• Сўздурки, берур жонға хабар жанондин.\n• Инсонни сўз айлади жудо ҳайвондин,\n• Билким,гуҳари шарифроқ йўқ ондин.\n• 5-шартимиз ХХ аср ўзбек адабиётидан шеърларни ифодали ёддан ўқиш.\n• Бир азиз бобом бор дунёда танҳо,\n• Хуштабиат,хушқомат,мулойим доно.\n• Кўнгилларнинг кенглиги ер, курра, осмон,\n• Кўзлари нуроний, ойнаи жаҳон.\n• Шоир, боғон ота, аллома сарвар,\n• Умрини халқига берган халқсевар.\n• Асрлар тақдирин олдиндан кўрган,\n• Адолат уйига пойдевор қурган.\n• Андаюрак парчаси қолди,\n• Жонда фахр тўнғичим қолди.\n• Ичган сувим,Ватаним қолди,\n• Андижонлик Заҳириддин Бобур.\n• Самардқандга ёв кўзин солди,\n• Хонзодани ғанимим олди.\n• Мен севган санамлар қолди,\n• Андижонни соғинган Бобур.\n• 5-шартимиз бўйича қўйилган баҳолар.\n• Сўз навбатини ҳакамлар ҳайъатига берамиз.\n• Бу шартимизда гуруҳларимиз шоирлар ҳаёти йўлларидан ёки асарларидан саҳна кўриниш.\n• 6-шартимиз бўйича қўйилган баҳолар.\n• Алишер Навоий ва Заҳириддин Муҳаммад Бобур асарлари инсоният маънавий меросининг бебаҳо хазинаси бўлиб қолаверади. Уларнинг шеърияти шайдолари сони тобора ортиб, асарларини илмий тадқиқ этувчи олиму уламолар сафи янада кўпайиб бораверишга ишончимиз комил.\n• Азиз ўқувчилар, Навоий ва Бобур боболаримизнинг бебаҳо асарларини сиз доимо ўқинг!\n• Агар иймон изласангиз, тоҳир Навоийни ўқинг,\n• Аввал ўқинг, ҳозир ўқинг охир Навоийни ўқинг.\n• Нафс зуннорини ечган, халқи учун жондин кечган,\n• Ишқ йўлига кириб ичган чоғир Навоийни ўқинг.\n• Эли учун чекти жабр, қалбида қабр узра қабр,\n• Барига айлаган сабр, собир Навоийни ўқинг,\n• Мазлум ҳақин қилмай ҳазар амалдорлар бўлса юлар,\n• Кулар бўлса зулм агар, ҳозир Навоийни ўқинг.\n• Сўз навбати мактабимиз директори Фарҳод ака Моминовга берамиз.\n• Педагогик ишларингизда ривож, оилаларингзга тинчлик,хотиржамлик тилайман.\n• Сизга тилагимиз бир жаҳон бўлсин,\n• Бошингизда офтобли, осмон бўлсин.\n• Умрининг ғаройиб чоғидир бу дам,\n• Саодат бирла у, нурафшон бўлсин.\n• Бугунги иштирокчиларимизга миннатдорчилигимзни билдирамиз.\n• Эътиборларингиз учун раҳмат!\nЖамбил номли умумий ўрта мактаб биринчи тоифали ўзбек тили ва адабиёт ўқитувчиси Юлдашбекова Мухайё Миракбар қизи.


Тақводор аёл қиссаси – Биби Ҳожар | Azon.uz - Ахборот-таҳлилий портал\nТақводор аёл қиссаси – Биби Ҳожар\n1286 23:05 10.07.2019\n«Эй Роббимиз, ҳақиқатда мен ўз зурриётимдан, сенинг Байтул Ҳароминг ёнига, гиёҳсиз водийга жойлаштирдим» («Иброҳим» сураси, 37- оят)\nУшбу китобда фақат буюк эркаклар эмас, аёллар ҳақида ҳам сўз боришини ихтиёр этдим.\nБиз ҳикоя қиладиган буюк зот – Иброҳим алайҳиссаломга турмушга чиқиб, Исмоил алайҳиссаломдек инсонни дунёга келтирган мисрлик аёлдир. Исмоил алайҳиссалом кейинчалик халқи орасидан банулбашар тарихидаги энг буюк зот – Муҳаммад соллаллоҳу алайҳи ва саллам чиққан араблар уруғининг асосчисига айланди. Шундай экан, мисрликлар ул зотга биродар ҳисобланади. Расулуллоҳ соллаллоҳу алайҳи ва саллам мусулмонларга Миср забт этилгач, ерлик аҳолига яхши муносабатда бўлишни васият қилганлари ҳақида ҳадис бор. Ривоят қилинишича, Расулуллоҳ соллаллоҳу алайҳи ва саллам: «Ахир улар ҳимоямиз остида бўлиб, биз билан қариндошлик риштаси ила боғланишган», деганлар. Исмоил алайҳиссаломнинг онаси Биби Ҳожарнинг Мисрда туғилиб вояга етгани мисрликларни араблар билан боғлайдиган қардошлик риштасидир.\nАллоҳ Ўз ҳабиби Иброҳим алайҳиссаломга Биби Ҳожарни қўлидаги гўдаги билан бирга Фаластиндан олиб чиқиб, бошоқли ўсимлик ўсмас водийга элтишни амр қилди. Иброҳим алайҳиссалом хотинини эмизикли чақалоғи билан бирга тайинланган жойда қолдириб, Фаластинга қайтишга тараддудланиб турганда, Ҳожар онамиз одам қадами етмаган бу кимсасиз чўлга ташлаб кетаётган эридан сўрабди: «Сиз буни Аллоҳнинг иродаси ила бажаряпсизми?» Иброҳим алайҳиссалом жавоб ўрнига бош ирғиб қўйибди. Шунда бу оқила аёлнинг юрагидан, Аллоҳ Ўзига қайтариб оладиган кун етгунча исми банул башар хотирасида барча замонларда абадий сақланадиган сўзлар отилиб чиқди, Биби Ҳожар комил имон-ла: «Демак, У нобуд бўлишимизга йўл қўймас!» – деди.\nУшбу аёл муҳим бир қоидани – кимки Аллоҳнинг амрига итоат қилса, Унга таваккул қилса, Аллоҳ унинг нобуд бўлишига йўл қўймаслигини жуда яхши ўзлаштириб олган. Кўпчилик муайян қийинчиликка дуч келган фурсатда ушбу қоидани унутиб қўяди. Айримлар эса синов тобора кучайиб борар экан, умидни узиб, вазиятдан чиқиш йўлини топа олмай қолишади. Иш шу даражагача етиб борадики, баъзилар умидсизликка юз тутади, уммат руҳи яна кўтарилишига бўлган ишончни йўқотади. Ислом уммати оёққа туриши, ўтмишдаги шон-шавкати яна қайтишини имконсиз, деб ҳисоблайдиганлар шуни билсинларки, улар Аллоҳдан нажот келишига ишонмай қўйган муртадга айланиш чегарасига бориб қолганлар. Биби Ҳожар уларга ибрат бўлсин. Ушбу қаҳрамон аёл, аввало, Буюк ва Қодир Аллоҳга таваккул қилган. Бундан ташқари, у гарчи Аллоҳнинг ёрдамига комил имон-ла қараган бўлса-да, қўл қовуштириб ўтирмаган. Зеро, қалбдаги имон бажариладиган амал билан тасдиқланишга эҳтиёж сезади ва шу тариқа улар бир-бирини тўлдириб, бир бутунлик ҳосил қилади.\nБиби Ҳожар Сафо ва Марва тепаликлари орасида юриб, сув қидирди. Бу ерда биронта ҳам ҳаёт нишонаси кўринмаса-да, умидини узмади, чақалоғи учун сув қидирди. Кимдир: «Сув топа олмаганига қарамай, нима учун Биби Ҳожар Сафо ва Марва тепаликлари орасида бир эмас, икки эмас, етти марта югуриб сув қидирди?» – дея сўраши мумкин. Сабаби шундаки, Ҳожар онамиз мақсадга эришиш йўлида ўз кучи ва имконини охиригача ишга солган, валлоҳу аълам. Бунда Биби Ҳожар қийинчиликни енгиб, омон қолишнинг икки мажбурий шартини: қалб-ла имон ва амал-ла тасдиқ шартларини бажарган. Ниҳоят, Аллоҳдан нажот келди, нобуд бўлишига бир баҳя қолган чақалоқ Исмоилнинг оёғи остидан Замзам булоғи отилиб чиқди. Булоқ сувининг ҳар бир томчисида қаҳрамон аёл ўз гўдаги билан бирга машаққатни енгиб, омон қола билгани ҳақида ривоят янгради. Оби Замзам булоғи Аллоҳнинг қудрати билан бугунги кунгача Маккаи мукарраманинг ерости тошлари орасидан сизиб чиқмоқда ва мазали сувининг ҳар бир томчиси ила нажот манбаси битмас-туганмас эканлигини тасдиқлаётгандай бўлмоқда. Шундай экан, ҳар гал бирор машаққатга дуч келаркансиз, заррача ҳаёт нишонаси бўлмаган қуп-қуруқ чўлда нобуд бўлишига сал қолган гўдакни, онаси Биби Ҳожарни ёдга олинг. Қийинчиликни енгиб, омон қолиш учун иккита шартни сўзсиз бажаринг. Биринчи навбатда, Аллоҳнинг нажотига комил имонда бўлинг, шундан сўнг ўз мушкулингизни осон қилиш йўлида қўлдан келганча ҳаракат қилинг. Гарчи кимдир саъй-ҳаракатларингизни беҳуда амал деса ҳам, билингки, пировардида муваффақиятга эришасиз.\nБиби Ҳожар ўз амали ила Ислом уммати тарихида ўтган буюк зотларнинг исмлари қаторида номи зарҳал ҳарфлар билан битилишга муносиб аёлдир. Бу мўътабар аёл араблар ва жамики мусулмонларнинг онасига айланди. Бас, шундай экан, ўз онасининг юртини Шарқий Рим империяси (Византия) зулмидан халос қилиш, Биби Ҳожарнинг оға-иниларини ҳам Аллоҳнинг динига даъват этиш мусулмонларнинг бурчига айланди. Бу ишни амалга оширган инсон эса том маънода буюкликка эришди. Ул зоти шариф Мисрни забт этиш шарафига муяссар бўлди. Кейинчалик Миср динимиз тарихида Исломга таянч бўлган асосий марказга айланди.\nҚурайш қабиласидан чиққан, издошлари ниҳоятда яхши кўриб, исми Миср диёрида кенг тарқалган, ислом дини учун курашган ўша буюк араб қаҳрамони ким?\nБу ҳақда кейин ҳикоя қиламиз...\nЖиҳод Турбонийнинг «Ислом умматининг 100 нафар буюк шахси» китобидан\nМақолалар Жиҳод Турбоний Ислом умматининг 100 нафар буюк шахси Ҳожар\n«Расулуллоҳнинг ҳаворийси» Зубайр ибн Аввом розияллоҳу анҳу (2-қисм)\n931 23:05 12.08.2019\n«Расулуллоҳнинг ҳаворийси» Зубайр ибн Аввом розияллоҳу анҳу (1-қисм)\n1122 23:05 09.08.2019\nТалҳа ибн Убайдуллоҳ розияллоҳу анҳу (2-қисм)\n683 23:05 07.08.2019\nТалҳа ибн Убайдуллоҳ розияллоҳу анҳу (1-қисм)\n872 23:05 05.08.2019\nҲузайфа ибн Яман розияллоҳу анҳу «Расулуллоҳнинг сир сақловчиси» (3-қисм)\n663 23:00 03.08.2019\nҲузайфа ибн Яман розияллоҳу анҳу «Расулуллоҳнинг сир сақловчиси» (2-қисм)\n461 23:00 01.08.2019


“ОҚТОМ”ЛИК ҲАШАРЧИЛАР ҲУЗУРИДА » Фориш тумани ҳокимлиги расмий сайти\nФориш тумани ҳокимлиги » Янгиликлар » “ОҚТОМ”ЛИК ҲАШАРЧИЛАР ҲУЗУРИДА\n“ОҚТОМ”ЛИК ҲАШАРЧИЛАР ҲУЗУРИДА\nБугун вилоятимиз пахтазорларида қизғин меҳнат ҳукумрон. Барчанинг диққат эътибори азамат пахтакорларимиз пешона тери, қалб қўри билан етиштирилган ҳосилни нест-нобуд қилмасдан, ёғингарчиликларга қолдирмасдан тезроқ йиғиштириб олишга қаратилган.\nБу йилги пандемия мамлакатимиз иқтисодига ҳам, халқимиз турмуш даражасига ҳам ўз салбий таъсирини ўтказмоқда. Пахта – мамлакатимиз иқтисодий қудратини мустаҳкамловчи стратегик аҳамиятга эга хом ашё. Мамлакатимиз бюджетига валюта тушумини кўпайтиришда пахтанинг алоҳида ўрни бор. Қолаверса, бугун пахта йиғим-теримида кўнгилли бўлиб иштирок этадиган ҳар бир оила ўз оила бюджетига яхшигина даромад ҳам тўплаб олиши мумкин.\n“Оқтом” маҳалласида вақтинча иш билан банд бўлмаган 150 нафар кўнгилли ҳашарчи теримчилардан ташкил топган 130-терим отряди ҳамда “Меҳнатобод” сув истеъмолчилар уюшмаси ҳудудидаги фермер хўжаликлари ишчиларидан ташкил топган 40-терим отрядлари Шароф Рашидов туманидаги “Мавлон ота” фермер хўжалиги пахтакорлари томонидан етиштирилган пахта ҳосилини тезроқ ёғин-сочинли кунларга қолдирмасдан териб олишда яқиндан туриб ёрдам бермоқдалар.\n- Ҳар куни маҳалламиздан 150 нафар кўнгилли ҳашарчилар пахта теримига чиқяпти, – дейди “Оқтом” маҳалла фуқаролар йиғини раиси Азамат Жуманазаров. – Теримчиларимиз кучи билан ҳар куни хирмонга 13-14 тоннагача “оқ олтин” териб тўкиляпти. Ҳашарчиларимизнинг баракали меҳнат қилишлари, яхши дам олишлари учун барча шарт-шароитлар яратилган. Фермер хўжалиги томонидан иссиқ овқат ташкил этилган. Бу борада биз ҳам қараб турмай, илғор теримчиларни ҳар куни турли совғалар билан тақдирлаб турибмиз. Бунда бизларни маҳалламиздаги саховатпеша тадбиркорлар, фермерларимиз қўллаб-қувватлаб турибди.\nТерим отряди ҳашарчилари ҳузурига борган кунимиз, ҳашарчилар учун ташкил этилган катта тадбир устидан чиқдик. Маҳалла ҳамда фермер хўжалиги бош бўлиб, тушликка катта қозонда ош дамланди. Тушлик вақти маҳалла ҳудудидаги 16-мактаб ўқувчи-ёшлари ҳашарчиларга ўз концерт дастурларини намойиш этиб, уларнинг кўнглига хушнудлик улашишди. Кунлик теримда ҳар куни хирмонга 120-130 килограммдан пахта териб тўкаётган Раъно Абдуллаева, Дилноза Солиева, Нилуфар Боймуродова, Зубайда Равшанова, Раъно Маҳамматқулова, Зоир Абриев, Дилафруз Ачилова, Матлуба Қаюмова, Алишер Тожибоев, Нодира Абдумуродова, Мунаввар Фармонова, Ҳафиза Холбўтаева, Элёр Абулқосимов, Ҳадича Ачилова, Шаҳноза Исаеваларга “Оқтом” маҳалласи томонидан қимматбаҳо совғалар топширилди.\nПахта теримида иштирок этаётган ҳар бир теримчининг оила бюджетига яхшигина даромад қилиши учун алоҳида эътибор қаратилган. Терим пуллари нақд пул шаклида берилаётгани ҳам иш суръатининг юқори бўлишига ўз таъсирини кўрсатяпти.\n- Мен бу йилги пахта терими мавсумида оила бюджетига 6 миллион сўм даромад қилишни мақсад қилиб қўйганман, – дейди илғор теримчи Раъно Абдуллаева . Шу боис ҳар куни хирмонга 140-150 килограммдан пахта териб тўкяпман. Бу ҳар куни 140-150 минг сўм пул дегани.\nБизларни яхши ишлашимиз учун барча шарт-шароитлар яратилган. Ҳар куни терим пулларимизни қўлимизга оламиз. Ишлайман, даромад топаман, деган одамга бундан ортиқ яна нима керак?\nКеч кириб, секин-аста қуёш ўз ётоғига бош қўя бошлади. Теримчилар эса бирин-кетин терган пахтасини хирмонга топширишга йўл олишмоқда. Бугун далада меҳнат қилаётган ҳар бир теримчи ўзи териб тўкаётган ҳар бир грамм пахтаси пандемияни жиловлашда, мамлакатимиз иқтисодини юксалтиришда нақадар муҳим аҳамият касб этишини дилдан ҳис этиб меҳнат қилишяпти.\nИЛҒОР ТЕРИМЧИЛАР ОТРЯДИ\nҒАЛЛАКОРЛАРИМИЗ ЗАФАР ҚУЧИШДИ


Расман! “Реал” Пепенинг ўрнига ёш ҳимоячи сотиб олди - Darakchi\nРасман! “Реал” Пепенинг ўрнига ёш ҳимоячи сотиб олди\nСПОРТ 08.07.2017, 13:30\nМадриднинг “Реал” клуби ҳимоячи Хесус Вальехо билан расман шартнома имзолади ва уни расман таништирди.\nҚайд этиш жоиз, Вальехога 10 йил “Реал”да тўп тепган Пепенинг рақами берилди.\nМаълумот учун Вальехо якунланган мавсумда ижара асосида немис клубида тўп сурди ва Бундеслигада 25 та ўйин ўтказиб, битта гол киритди. Бундан ташқари яна битта голга ассистентлик қилди.


Вақтни нимага сарфлаш кераклиги ҳақида ривоят | Azon.uz - Ахборот-таҳлилий портал\n2021 йил 04 март, пайшанба\nВақтни нимага сарфлаш кераклиги ҳақида ривоят\n1964 23:30 12.06.2020\nБир донишманд қўлига бўш кўзани олиб уни тошга тўлдирибди.\nСўнг шогирдларини чақириб, уларга биринчи саволини берибди: «Айтингчи, кўза тўлдими?» Шогирдлар: «Ҳа, тўла», дейишди. Шунда устоз қўлига нўхатли идишни олиб кўзага тўкди. Нўхат тошлар орасидаги бўш жойларга жойлашди. Устоз шогирдларига яна савол берди: «Энди кўзам тўлдими?» Шогирдлар яна кўза тўлганини айтишди.\nЭнди устоз қум тўла қутини олди-да, яна кўзага тўкди. Қум тош ва нўхатлар орасидан ўтиб бўш қолган жойларни эгаллади. Устоз яна ўша саволни бериб шогирдлари ўша жавобни қайтаришди.\nНиҳоят донишманд сувли идишни олиб уни яна ўша кўзага қуя бошлади. Идишдаги сув билан идиш тўлди. Буни кўрган шогирдлар кула бошладилар..\nУстоз деди: «Бундан мен сизларга айтмоқчи бўлган ўгитим: кўза бу бизнинг ҳаётимиз, тошлар энг азиз бўлган кишиларимиз, оиламиз, соғлигимиз. Нўхат — бўлса ёқадиган, аммо жудаям муҳим бўлмаган нарсалар: яхши иш, данғиллама уй, машина, қимматбаҳо нарсалар. Қум эса, ҳамманинг ҳаётида тўла бўлган майда-чуйда нарсалардир.\nАгар кўзани аввал қум билан тўлдирсанг, нўхат ва энг муҳими, тошларга жой қолмайди. Ҳаёт ҳам худди шундай: вақтингни бекорчи нарсаларга сарфласанг, энг асосийсига вақт қолмайди.\nЯқинларингга, қариндошларингга эътибор қилинглар, бошқа ишларга вақт кейин ҳам топилаверади. Вақтингизни аввал тошга, сўнг қумга ажратинг.\nШу сўзларни айтиб донишманд ўрнидан турган эдики, шогирдлардан бири савол берди: «Сув нега керак эди?» Устоз ним табассум билан деди: «Мен кўзага сувни қўшишимдан мақсад: ҳаётда вақт қанчалик тиғиз бўлмасин, бекор вақт ҳам топилади», дейиш эди.\nЁқуб УМАР таржимаси.\nдонишманд вақт Ибрат Махсус Мақолалар Илм\nДонишманднинг икки хил жавоби\n1933 13:30 26.03.2020


Тошкентда бедарак йўқолган қиз енгилтак аёллар...\n07.02.2019 18:32 0 608\nЖорий йилнинг 3 январь куни Мирзо Улуғбек тумани ИИБга 29 ёшли Салоҳиддин Б. мурожаат қилган. У ўз мурожаатида 21 ёшли синглиси Ҳолиса Б. уйдан чиқиб, бедарак йўқолганини маълум қилган. Бу ҳақда Тошкент шаҳар ИИББ хабар берди.\nИИББ ходимлари 6 январь куни кечаси ўтказган профилактик тадбир давомида 13 нафар енгилтак турмуш тарзига берилган аёллар қўлга олинган ва шахсини аниқлаштириш жараёнида қариндошлари томонидан қидирилаётган Холиса Б. ҳам уларнинг орасида экани маълум бўлган. Қизнинг жойи ҳақида қариндошларига хабар берилган.\nТошкент бедарак йўқолган қиз\nЖамият 18/11, 15:12


Сув тежовчи технологиядан фойдаланганларга субсидиялар берилади – Газета.uz\nБерлиндаги гидропоника мажмуаси.\nLotinchada 24 феврал 2021, 17:58 Жамият\nҲукуматнинг 23 февралдаги қарори билан Қишлоқ хўжалиги ишлаб чиқарувчиларининг сувни тежайдиган технологияларни жорий этиш бўйича харажатларининг бир қисмини қоплаш ва берилган субсидияни қайтариш тартиби тўғрисидаги низом тасдиқланди. Бу ҳақда Адлия вазирлиги хабар берди.\nУнга мувофиқ, сувни тежайдиган суғориш технологиясини жорий этиш учун субсидия Давлат бюджетидан ҳар бир контурга фақат бир марта ажратилади. Субсидиялар сув хўжалиги вазирлиги томонидан пахта етиштиришда жорий этилган томчилатиб суғориш технологиясига сарфланган харажатларнинг бир қисмини қоплаш учун ажратилади.\nШунингдек, Қишлоқ хўжалиги вазирлиги томонидан донли экинлар, сабзавот экинлари ва картошка, полиз экинлари ва озуқабоп, мойли, дуккакли экинлар ва доривор ўсимликлар етиштириш учун сувни тежайдиган технологияларни жорий қилиш, лазер ускунали ер текислагичлар билан текислаш ҳамда маҳаллий ишлаб чиқарувчилардан лазерли қурилмага эга автоматлаштирилган ер текислагич агрегатларни сотиб олиш харажатларининг бир қисмини қоплаш учун берилади.\nҚолаверса, боғдорчилик ва иссиқхона хўжалигини ривожлантириш агентлиги томонидан мевали экинлар ва узум (саноат усулда етиштириладиган техник навли узум плантациясидан ташқари) етиштириладиган ҳамда Алкоголь ва тамаки бозорини тартибга солиш ҳамда виночиликни ривожлантириш агентлиги томонидан саноатбоп усулда етиштириладиган техник навли узум плантациялари учун жорий этилган сувни тежайдиган суғориш технологияларига сарфланган харажатларнинг бир қисмини қоплаш учун ҳам тақдим этилади.\nСувни тежайдиган технологиясини жорий қилиб, субсидия олган қишлоқ хўжалиги ишлаб чиқарувчилари ушбу технологияни:\nбиринчи йил фойдаланмаса субсидиянинг — 100 фоиз;\nиккинчи йил фойдаланмаса субсидиянинг — 80 фоиз;\nучинчи йил фойдаланмаса субсидиянинг — 60 фоиз;\nтўртинчи йил фойдаланмаса субсидиянинг — 40 фоиз;\nбешинчи йил фойдаланмаса субсидиянинг — 20 фоиз қисмини субсидия берган вазирлик ва идорага қайтаради.


Жанубий Суданда йиллаб давом этган урушга барҳам берилди\nЖанубий Суданда йиллаб давом этган урушга...\n14.09.2018 23:17 0 1269\nЖанубий Судан мухолифати ва ҳукумати бетараф ҳудуд Эфиопияда ўтказилган йиғилишда ярашиб олишди, дея хабар беради «Haber7.com».\nЭфиопия пойтахти Аддис Абэбада ўтказилган 33-Ҳукуматлараро тараққиёт ташкилоти йиғилишида қатнашган Жанубий Судан президенти Салва Кийр Маярдит ва мухолифат раҳбари Риек Мачар ярашиб олди.\nЖанубий Судан 2011 йили Судандан ажралиб чиқиб, давлат мустақиллигини эълон қилган эди.\nСалва Кийр Маярдит 2013 йил 16 декабрда ёрдамчиси Рийк Мачарни давлат тўнтаришида гумонлаб, ишдан бўшатганидан сўнг мамлакат миқёсида ички уруш бошланиб кетган эди.\n«IGAD»(Ҳукуматлараро тараққиёт ташкилоти) назоратида олиб борилган сулҳ тузиш бўйича учрашувлар натижасида 2015 йил 17 августда томонлар муросага келишган бўлса-да, бироқ Жанубий Судан пойтахти Жуба шаҳрида 2016 йил 8 июлдан яна уруш бошланган эди.\nКейинчалик Судан пойтахти Хартум шаҳрида «IGAD» назорати остида Судан президенти Умар ал-Башир ва Уганда президенти Йовери Мусавени шафелигида тинчлик музокаралари бошланди. 2018 йил июнь ойида Салва Кийр Маярдит ва Рийк Мачар сулҳ тузишга муваффақ бўлишди.\nМамлакатдаги ички уруш минглаб кишиларнинг ёстиғини қуритди, яна ўн минглаб кишиларни ватангадо қилди.\nЖанубий Судан ярашув\nХориж 30/01, 18:35\nАфрикада Эбола вируси «уйғонди»\nХориж 27/09, 12:40\nЖанубий Суданда 2013 йилдан бери 400 минг киши ҳалок бўлди. Нега?


Моуриньо: «Ёзда таркибимизни кучайтирмадик, фақат муаммоли нуқталарни ёпдик»\nДушанба, 08 Ноябр\n«Рома» бош мураббийи Жозе Моуриньо Италия А Серияси 12-тури доирасидаги «Венеция» - «Рома» (3:2) учрашувидан кейин фикрларини билдириб, ёзги трансферлар ҳақида ҳам гапирди.\n«Мавсум олдидан асосий мақсадимиз – чемпионатда тўртликдан жой олиш, дея бундан ортиғини ўйламаслигимизни назарда тутмаганман. Бош мураббий сифатида мен мақсадлар қўйиб, футболчиларни руҳлантиришим лозим.\nҲозирги таркибимиз ўтган мавсумда бўлган таркибдан кучли эмас. Бундай фикрларга қўшилмайман. Ёзда таркибимизни кучайтирганимиз йўқ, шунчаки фақат муаммоли нуқталаримизни ёпдик. Бу билан таркибимиз ўтган йилги жамоадан кучлироқ бўлди, деб ўйламайман. Биз мавсум олдидан тажрибали ўйинчиларни йўқотдик», - дейди Моуриньо.\nЭслатиб ўтамиз, жорий мавсум олдидан «Рома» ҳужумчиси Эдин Жеко «Интер» сафига ўтган бўлса, римликлар «Женоа»дан 17 миллион евро эвазига Элдор Шомуродовни, «Челси»дан эса 40 миллион еврога Тэмми Абраҳамни сотиб олишганди.\nПФЛ Жозе Моуриньо Рома\nДиего Коста А Серия клуби билан келишувга эришди\nРобин Госенс «Интер» билан келишувга эришди\nА Серия. «Милан» — «Ювентус» баҳсида ғолиб аниқланмади\nА Серия. 6та гол урилган ўйинда «Рома» «Эмполи»дан устун келиб, 6-ўринга кўтарилди


Браконьерлардан олиб қўйилган 50 млн. сўмлик балиқ қарияларга берилди — manzur.uz\nБраконьерлардан олиб қўйилган 50 млн. сўмлик балиқ қарияларга берилди\nХоразмда браконьерлардан олиб қўйилган қиймати 50 млн. сўмдан кўп бўлган балиқлар қариялар уйига топширилди.\nmanzur.uz / 19.10.2019 91\nХоразм вилоят Экология ва атроф-муҳитни муҳофаза қилиш соҳасидаги назорат бўйича инспекция ходимлари томонидан ўтказилган навбатдаги экологик назорат рейд тадбири давомида Янгиариқ тумани «Чиқирчи» қишлоғида яшовчи фуқаролар Н.Қ. ва Э.Й. томонидан леска тўрлар ёрдамида Янгиариқ тумани «Чиқирчи» қишлоғи ҳудудидаги «Бўриётоқ» табиий кўл сув ҳавзасидан ноқонуний равишда жами 244 дона турли балиқларни ноқонуний овлаганлиги аниқланган.\nАниқланган ҳуқуқбузарлик бўйича 6 та леска тўрлар ашёвий далил сифатида вақтинчалик сақлаш учун олиб қўйилди. Ҳолат юзасидан табиатга етказилган зарар миқдори 50 млн. 175 минг сўмни ташкил қилди.\nУшланган балиқлар вилоят ҳайвон касалликлари ташхиси ва озиқ-овқат маҳсулотлари хавфсизлиги давлат марказида текширилиб, истеъмолга яроқли деб топилгандан кейин Урганч туманида жойлашган «Хоспис-мурувват» қариялар уйига беғараз топширилди.\nҲозирги кунда мазкур ҳолатда Ўзбекистон Республикаси Жиноят кодексининг 202-моддасида кўрсатилган жиноят аломатлари мавжудлиги сабабли, суриштирув ва тергов ҳаракатларини олиб бориш учун тўпланган ҳужжатлар Орол табиатни муҳофаза қилиш прокуратурасига юборилди.\nKalit so`zlar: балиқ, браконьер\nСурхондарёлик ногироннинг пластик картасидаги пулларни ечиб олган ўсмир ушланди\nmanzur.uz / 24.05.2020 2\nАҚШда коронавирус вакцинаси муваффақиятли синовдан ўтказилди\nmanzur.uz / 20.05.2020 8\nСардоба техноген фалокати қурбонлари сони маълум қилинди\nmanzur.uz / 16.05.2020 8\nЎзбекистонда 15 майдан бир қатор фаолият турларига рухсат берилди\nmanzur.uz / 16.05.2020 5\nКЕШЬЮ: ҳинд ёнғоғининг фойдали хусусиятлари\nМиллий театрда Қўчқор Норқобил асари асосидаги спектакль премьераси бўлиб ўтди\nmanzur.uz / 16.05.2020 7\nmanzur.uz / 30.03.2020 115\nАнна Германнинг махфий сири\nmanzur.uz / 16.02.2020 197\nАдабиётга қаратилаётган эътиборга барчамиз муносиб бўлишимиз керак\nmanzur.uz / 01.02.2020 89\nОлимнинг шарафли ва машаққатли йўли\nmanzur.uz / 24.10.2019 361


Киевдаги ўзбек дербисида Ғуломжоннинг қўли баланд келди, Маҳмуджон ва Жавраилда бронза + ФОТО / Olamsport.com\n28 фев 07:44\nКиевдаги ўзбек дербисида Ғуломжоннинг қўли баланд келди, Маҳмуджон ва Жавраилда бронза + ФОТО\nТеглар : Ғуломжон АбдуллаевЭркин кураш\nУкраина пойтахти Киев шаҳрида ўтказилаётган эркин, юнон-рум ва аёллар кураши бўйича анъанавий халқаро хотира турнири ўз якуни сари яқинлашмоқда.\nЎз тарихида 24-маротаба ташкил этилаётган мусобақада дунёнинг йигирмадан зиёд давлати қаторида Ўзбекистон терма жамоаси аъзолари ҳам ҳар уччала йўналишда юртимиз спорт шарафини ҳимоя қилишяпти. Кеча мусобақанинг иккинчи куни уч йўналишда ҳам бир нечтадан вазн тоифасида ғолиб ва совриндорлар аниқланди.\nХабар берганимиздек, -57 кг вазндаги эркин курашчилар баҳсида икки ҳамюртимиз финалга етиб келганди. Олтин медаль учун кечган беллашувда Ғуломжон Абдуллаев Нодиржон Сафаровга қарши гиламга чиқди ва 7:1 ҳисобида ғалаба қозонди. Ғуломжон олтин, Нодиржон эса кумуш медалга сазовор бўлди. Ушбу вазнда иштирок этган яна бир ҳамюртимиз Маҳмуджон Шавкатов бронза медалини қўлга киритди. У бронза учун кечган драматик баҳсда украиналик Тарас Марковичдан 8:6 ҳисобида устун келди.\nТерма жамоамизга иккинчи бронза медалини -86 кг вазндаги курашчимиз Жавраил Шапиев тақдим этди. У бронза медали учун кечган беллашувда словакиялик Борис Макоевга ҳеч қандай имконият қолдирмади - 7:0. Ҳозирча эркин курашчиларимиз ҳисобида 1 та олтин, 1 та кумуш, 2 та бронза медали бор.